JON SARASUA: “Euskararen etorkizuna lortzen duen gizarte bizitzan dago, teknologia berrietan aukera gutxi izango baitu” | euskaljakintza\nBy Mikel Aiestaran on 2012(e)ko irailak 13 in elkarrizketak, solasean\nJon Sarasuari elkarrizketa egitekotan geratu nintzen. Egia esateko, nik ez nuen gehiegi ezagutzen, baina nire izebak eman zidan bere lanen berri eta, oso interesgarria irudituta, Maitek eskatutako elkarrizketa hari egingo niola erabaki nuen. Familia osoarekin abiatu nintzen elkarrizketa egitera Lazkaomendira, urduri samar. Gu zertxobait lehenago iritsi ginen hitzordura, Jon iristen zenerako, dena prest izateko. Heldu zenean, aurkezpenak egin eta segituan ekin genion elkarrizketari.\nJon Sarasua Aretxabaletan jaio zen 1966an. Bertsolari ohia eta Mondragon Unibertsitatean, HUHEZIko irakaslea, Lankiko zuzendaria ere izan da. Ertzeko zatiak liburua idatzi zuen Hego Ameriketara egindako bidaietan bildutako anekdotekin eta Bertsolari dokumentalean parte hartu du. Gehiago jakin nahi izanez gero, irakurri Sarasuari buruz Wikipedian.\nArrastalde on, Jon. Nola hasi zinen bertsotan? Txikitan hasi ginen. Guraso batzuk hasi ziren talde txiki bati bertso zaharrak erakusten, eta han hasi ginen. Gero hamalau-hamabost urterekin, kontzientzia hartu nuen: banituen gaitasun batzuk eta gustatzen zitzaidan. Handik aurrera, Euskal Herrian leku batzuetan bertsolari gaztetxo bezala ibili nintzen eta, konturatzerako, ohartu nintzen bertsolari bezala ikusten nindutela besteek eta afizio eta jardun horrek asko esaten zidala.\nBertsotan ibilitakoa zara, baina azken urteotan ez zaitugu plazan ikusi. Horregatik, galdera bat sortzen zaigu: deitu ahal diezaiokegu Jon Sarasuari bertsolari? Ez dakit. Ia 20 urtez jardun dut plazan, bestetik, azkeneko 11 urte inguru plazatik kanpo nago. Orduan, gaur egun, aktiboa dagoen bertsolaria ez naiz. Egia da urtean saio bat edo eduki dudala eta hortik askok bertsolari bezala ikusten nautela, eta, seguru asko, gaitasuna hor dagoela. Ez dut uste gaur nire definizio publiko inportanteena bertsolari denik, gaur egun bertsolariak besteak dira, asko daude gainera, badago leku hori zeinek bete. Orduan, ni beste gauza batzuetan…\nDakizun bezala, 2. Batxilergoko ikaslea naiz. Zuri buruz gehiago jakin eta dokumentatzeko, Bertsolari dokumentala ikustera joan nintzen. Interesgarria iruditu zitzaidan eta aitortu beharra daukat, ikusi ondoren, bertsolaritza beste begi batzuekin ikusten dudala. Ziur nago nire ikaskide askok ez dutela ikusi, eta ikustera gonbidatu nahi nituzke. Nola salduko zenuke dokumentala? Nik uste dut oso dokumental ederra dela. Ordu eta erdi inguruan nahiko sakon jorratzen du, batetik, zer den bertsolaritza eta zer den bertsogintza, batez ere; bertsoa egiteko prozesu hori, prozesu kreatibo hori nola gertatzen den pertsona baten barruan. Iruditzen zait, zentzu horretan, bertsolaritzaren gako batzuk azaltzen dituela, estetikoki ederra dela pelikula hori, ondo egina dagoela; eta bestetik, askotan ikusle hori ohartaraz dezakeela azkenean kantu inprobisatua kultura egiteko modu bat dela, mundu osoan ematen dena, baina Euskal Herrian garapen berezia izan duena eta, zentzu horretan, kultur bide berezi bezala bizi duguna. Niri iruditzen zait merezi duela pelikula hau ikustea kuriositate pittin bat edukiz gero, behintzat, kultur sorkuntzaren inguruan eta Euskal kulturaren inguruan.\nEsperientzia berri bat zuretzat dokumental bat egitea, ezta? Nola bizi izan duzu? Egia esan, nik dokumental hau egiterakoan ez dut bizipen berezirik eduki, ez dut protagonismo lan handirik egin. Elkarrizketatzera etorri ziren, zu gaur etorri zaren bezala, eta jardun genuen ia bost ordutan. Elkarrizketa oso luze bat egin genuen eta, hortik aurrera, zuzendariak egiten du lan osoa, muntaia osoa. Orduan, nik horren sorkuntzan ez dut parte hartzerik izan, galderei erantzutea besterik ez.\nGoazen zure beste fazeta bat jorratzera. Lehen esan dugun bezala, Mondragon Unibertsitateko irakasle zara gaur egun eta Pentsamenduaren historia irakasten duzu HUHEZIn. Azalduko diguzu labur zein irtenbide dituen karrera horrek eta zure irakasgaian zer erakusten duzun? Egia esanda, Pentsamenduaren historia deitutako asignatura hori ez da karrera bat, karrera ezberdinetan ematen den asignatura bat baizik. Hamar urtean zehar Enpresarako Humanitate karreraren barruan izan nintzen irakasle, eta orain antzerako gaiak irakasten ditut Ikus-Entzunezko Komunikazioa graduan.\nAsignatura honekin saiatzen garena da ematen -nik gehiago deitzen diot Gizarte Pentsamendua- oinarri batzuk ikasleari mundua ulertzeko; gaur egungo mundua, gizartea eta herria ulertzeko. Gero eta konplexuagoa da mundua aspektu sozial, soziologiko, ekonomiko, politikoetan, eta abar. Askotan, hedabide, telebista, irratiak… esaten digutenari begira gaude eta, gehienetan, bonbardeo horrek eta, bestetik, ikusteak telebista horiek atzean dituztela botere ekonomiko eta politiko handiak, ez digute gehiegi laguntzen ulertzen zer gertatzen den munduan eta gizartean, edo non gauden eta nora joan gintezkeen edo nora doazen gauzak.\nGu asignatura honetan ideologiak ulertzeko oinarrizko elementu batzuk ematen saiatzen gara. Saiatzen gara azaltzen kapitalismoa, sozialismoaren proposamena zena… ze ibilbide egin duten ulertzeko eta gaur egungo munduko gako batzuk zein diren ulertzeko eta nork bere pentsamendua etorkizunean eraikitzeko. Iruditzen zait gaur egungo gaztea ere deituta dagoela etorkizunean kritiko izatea eta, nolabait, bere bizitzaren pentsalari izatea neurri batean. Hori bizi osoko lana da eta unibertsitateak ezin du noski eskaini. Gu saiatzen gara eskaintzen horretarako oinarritxo batzuk, ideologia oinarrizkoak eta gaur egungo mundua ulertzeko “ABC” bat osatzea.\nBertsolari eta irakasle izatearen arteko konparazio bat egiteko gai izango zinateke? Ba al du antzik oholtzan bertsotan eta ikasleen aurrean egoteak? Izan dezake. Bietatik bat aukeratu behar izanez gero, bertsolaritza nahiago dut. Irakasle izateak ere baditu bere gauza erakargarriak eta baditu antzekotasunak. Azkenean, zu jendearen aurrean zaude eta ahozko espresioaren bidez transmititu behar dituzu gauza batzuk. Irakasleak beste ardura batzuk ditu, beste erantzukizun batzuk, eta esango nuke nekezagoa eta astunagoa dela.\nElkarrizketa irakurtzen jarraitu nahi baduzu, erabili beheko Pages 1,2,3 menua.\nAbout Mikel Aiestaran\nView all posts by Mikel Aiestaran →\nelkarrrizketak, sarasua, solasean\n8 Responses to JON SARASUA: “Euskararen etorkizuna lortzen duen gizarte bizitzan dago, teknologia berrietan aukera gutxi izango baitu”\nirati.otamendi 2012(e)ko irailak 13 at 2:57 pm #\nHorrenbeste komeriren ondoren azkenean euskaljakintza berria martxan da! Ia urtebete beranduago, baina azkenean Mikelen elkarrizketa irakurtzeko aukera izan dugu. Zorionak Mikel egindako lanagatik, benetan interesgarriak dira eta Jonek euskararen inguruan emandako azalpen asko.\nUtzi erantzuna irati.otamendi(r)i Click here to cancel reply.


«Optimates»: berrikuspenen arteko aldeak - Wikipedia, entziklopedia askea.\n«Optimates»: berrikuspenen arteko aldeak\n14:16, 26 urria 2012ko berrikusketa\n10 bytes added , Duela 8 urte\n23:00, 3 martxoa 2012ko berrikusketa (aldatu)\nAvocatoBot (eztabaida | ekarpenak)\nt (r2.7.1) (robota Aldatua: hr:Optimati)\n14:16, 26 urria 2012ko berrikusketa (aldatu) (desegin)\n'''Optimates''' (Hoberenak«hoberenak») zen [[Erromatar Berant Errepublika|Berant Errepublikakoberant]]eko senatari batzuek haienberen buruari ematen zionzioten izena. Senatari talde horrekhark Herri AsanbladetakoBiltzarretako botereak murriztu eta Senatukoak handitu nahi zituen, Senatua ganbaraganbera egonkoarragoaegonkorragoa eta arduratsuagoa zelakoan. ''[[Populares]]'' taldea zuen aurkari, politikakontrako kontrakoapolitika hobesten zuelako. Haien arteko ika-mikek bortizkeriarabortizkeria eta gerra zibilerazibila eramanpiztu zutenzituzten.\nTalde''Optimates'' honektaldeak nobleziako leinuak hobesten zituen lanpostupostu publikoetarako, batez ere probintzietatik zetozen gizon berrien aurrean. Ironikoki, ''Optimatesoptimates''-en azken defendatzaile sutsua, [[Zizeron]], probintzietako "«gizon berria"» zen.\nErromatar hiritartasuna Italiatik kanpora zabaltzearen kontra zeuden. Italian zeharosora zabaltzea bera gehiegikeria zen, haien ustez. Kultura helenistikoaren kontrakontrakoak ereziren bazeudenorobat, [[Erroma]]ko gazteria usteltzen zuelakoan. Soldadu betereanoeibeteranoei lur-soroak banatzearen alde zeuden, zeren beterano zoriontsuek jeneral matxinatuekin bat egiteko aukeraarrisku gutxiagotxikiagoa zeukatenzuten.\n''Optimates''-en urrezko garaia [[Sila]] diktadurapeandiktadorearen aldian etorri zen (K. a. 81 -79). Orduan, Herri AsanbladekBiltzarrak ia-ia eskumenik gabe geratu ziren. Senatarien kopurua 300dik 600era igaro zen. Italiako iparraldean soldadu andana kokatu zuten, han bizi bizitzekozitezen. ''[[Populares]]''-ekoetako asko ere zerrenda beltzetan sartu eta hil zituzten. Silak boterea utzi ondoren, politika hori irauli zirenzen pixkanaka.\nTalde''Optimates'' honetakotaldeko beste politikari handiaknabarmen honako hauek dirabatzuk: [[Katon Maior]] eta [[Katon Minor]], [[Milo]], [[Marko Bruto]], eta azken urteetako [[Ponpeio Handia]].


Eusko Jaurlaritzak foru-aldundiei banatuko dizkie hiriguneak ez diren eremuetako kultura-eskaintza dibertsifikatzeko eta ondare historikoaren artxiboak digitalizatzeko MRR funtsak - Eusko Jaurlaritza - Euskadi.eus\nEusko Jaurlaritzak foru-aldundiei banatuko dizkie hiriguneak ez diren eremuetako kultura-eskaintza dibertsifikatzeko eta ondare historikoaren artxiboak digitalizatzeko MRR funtsak\nForu-aldundiek kudeatuko dituzten 390.000 € baino gehiago transferituko ditu Eusko Jaurlaritzak.\nGobernu Kontseiluak baimena eman du maiatzaren 9ko bileran Estatuko Administrazio Orokorretik jasotzen diren eta Berreskuratze, Eraldaketa eta Erresilientzia Planaren barnean dauden kultura-industria errebalorizatzeari dagozkion funtsak foru-aldundiei banatzeko.\nFuntsak "Next GenerationEU" programaren Berreskuratze eta Erresilientzia Mekanismotik (MRR) datoz. Programa horren helburua COVID-19aren pandemiak eragindako berehalako kalte ekonomiko eta sozialak konpontzen laguntzea da. Espainiako Berreskuratze, Eraldaketa eta Erresilientzia Planak bere konpromisoen artean jasotzen du Kultura Industriaren errebalorizazioa. Osagai horretan aurreikusitako laguntzetako bi honako hauek dira: “Hiri-eremuetatik kanpoko kultura-eskaintza handitzeko eta dibertsifikatzeko laguntzak”, eta “Estatuaren titulartasuneko eta kudeaketa autonomikoko dokumentu-funtsak deskribatzeko eta digitalizatzeko laguntzak”.\nHiri-eremuetatik kanpoko kultura-eskaintza handitzeko eta dibertsifikatzeko laguntzei dagokienez, dokumentu gidariak jasotzen du autonomia-erkidegoak izango direla erakunde betearazleak, baina laguntzak foru-aldundiek kudeatu ahal izango dituztela. Horrela, guztira, 391.139 euro transferituko zaizkie Arabako (108.187 euro), Bizkaiko (174.477 euro) eta Gipuzkoako (108.474 euro) foru-aldundiei.\nBestalde, Estatuaren titulartasuneko eta autonomia-erkidegoen kudeaketako dokumentu-funtsak deskribatzeko eta digitalizatzeko laguntzei dagokienez, laguntzen gida-agiriak autonomia-erkidego bakoitzak kudeatutako Estatuaren titulartasuneko artxibo-kopurua finkatzen du funtsen lurralde-banaketarako irizpide gisa. Euskadiren kasuan, Estatuaren titulartasuneko artxibo bakarrak foru-aldundiek zuzenean kudeatzen dituzten Probintziako Artxibo Historikoak dira. Hori dela eta, hiru lurralde historikoetako foru-aldundiek 27.483 euro jasoko dituzte mota guztietako artxibo-sistemen, ondare historikoaren inbentarioen eta erregistroen (ikus-entzunezkoena barne) digitalizaziorako, ahalmena handitzeko eta elkarreragingarritasunerako. 9.161 euro izango dira erakunde bakoitzarentzat.\nHAKOBAren martxoaren 18ko bileran erabaki zen funts horiek Arabako, Bizkaiko eta Gipuzkoako foru-aldundiei transferitzea. Eusko Jaurlaritzako, aldundietako eta udaletako kultura-arloko arduradunak biltzen dituen organoa da HAKOBA.


Argindarra eta beste falta dira Aprencices-en atzeko urbanizazioan - Arrasate - Goiena.eus\nArgindarra eta beste falta dira Aprencices-en atzeko urbanizazioan\nUbane Madera 2010-01-18 17:13\nTentazioa handia da, eta asko jausi egin dira: ospitalera edo anbulatoriora joatean, Aprendices Eskolaren atzeko partean automobila aparkatuta utzi, nahiz eta ikusi obrak bukatu barik daudela. Izan ere, eta bestelakoen artean, oraindik argindarrik ez dauka gune berri hark.\n"Iberdrolak inguru hartarako transformazio zentro berria egin du, baina ez du martxan jarri. Horrek esan gura du, besteak beste, ez dagoela argiteria publikorik. Eta argindarrik ez dagoen artean, ez dugu kalerik zabaldu behar. Adibidez, gure kasuan, han ipini dituzten lur-azpiko edukiontziak probatu ere ezin ditugu egin", kontatu dute Hirigintza Saileko ordezkariek.\nEzin da automobilarekin sartu\nHori horrela, eta Iberdrolak transformazio zentroa abiarazi arte, San Andrestik Zerrajera ingurura sartuz gero, ezin da automobilarekin Saiolan eraikinetik aurrera pasa eta ospitale-guneraino iritsi. Eta jakina, ezin da, ezta ere, Zerrajerako etxeetako sarrera aprobetxatu inguru hartara automobilez sartzeko.\nBidegorria ere, itxita\nEgoera berean daude urbanizazio horretako jolasguneak eta bidegorria. Azken hori, gainera, hesituta dago, "baina bidegorriko hesia zabal-zabalik egon da", kontatu dute Udaletik. Bada, bidegorriaren gainean urbanizazioa egiten dabilen Obegisa enpresan galdetuta, erantzun dute "bidegorriaren babes-hesi bat ipintzea falta" dela, beraz, hor beste inon baino gehiago ezin dela sartu, arriskutsu gerta daitekeelako.\nObegisa enpresatik, urbanizazio lanak egiten diharduen enpresatik gogora ekarri dute obra hori bukatzeko epea apirilaren 24a dela, beraz, epe barruan dabiltzala. Edozelan ere, eurek duten aurreikuspena da "hilabetea bukatu aurretik edo asko jota otsailaren erdialde ingururako" bukatzea. "Hortik aurrerako guztia Iberdrolaren esku dago", azpimarratu dute.


Bost positibo detektatu dituzte Orion azken orduetan - Aia orio - Karkara.eus\nBost positibo detektatu dituzte Orion azken orduetan\nJuan Luis Romatet 2021-01-19 13:31\nEusko Jaurlaritzaren Osasun sailak emandako datuen arabera, 636,01era igo da Orioko intzidentzia tasa. Aian, aldiz, ez da positiborik izan.\nHirugarren olatuaren aparrean, beste 21 positibo zenbatu zituen atzo Osakidetzak Urola Kostan. Orion detektatu zituzten kasu gehien –bost guztira– eta 100.000 biztanleko azken hamalau egunetako kasu metatuen tasak gora egin du herrian: 554,47ko intzidentzia tasa zen herenegun, eta 636,01ekoa atzo. Eremu gorrian sartuta jarraitzen du Oriok, eta ondorioz, gaurtik herria itxita dago: 500eko langa jaitsi arte ezingo da sartu-irtenik egin herritik. Aian, bestalde, ez dute positiborik atzeman azken orduetan.\nEremu gorrian jarraitzen duen eskualdeko beste herri bat Zumaia da. Atzo beste hiru kasu zenbatu zituzten, eta intzidentzia tasak bere horretan jarraitzen du. 926,02ko tasarekin, 5.000 bizilagunetik gorako herrietan Gipuzkoako handiena izaten jarraitzen du. Gaur egun zazpi udalerri daude Gipuzkoan eremu gorrian.\nAzpeitian eta Azkoitian semaforoak laranja kolorean piztuta jarraitzen du. Atzo lau kasu izan zituzten Azpeitian, eta bi Azkoitian. Kasu metatuen tasak bere horretan jarraitzen du Azpeitian –413,93–, baina zertxobait gora egin du Azkoitian, 358,84tik 367,19ra.\nEskualdeko beste bi herritan izan zituzten atzo positiboak: lau Zestoan, eta hiru Zarautzen. Aizarnazabalen, Beizaman, Errezilen eta Getarian ez zituzten atzo kasu positiborik izan.\nKasuak gorantz Hego Euskal Herrian\nNeurriak zorrozteak ez du oraingoz emaitzarik eman Hego Euskal Herrian. 1.132 kasu izan ziren atzo, eta egindako proben positibotasun tasak oso goian jarraitzen du.\n10.755 proba egin zituen atzo Osakidetzak, eta 894k eman zuten positibo, %8,3ko positibotasun tasarekin. Bizkaian izan ziren atzo kasu gehien –530–; 132 Araban, eta 227 Gipuzkoan. Beste jatorri batzuetako bost positibo ere izan ziren atzo.\n82 lagun ospitaleratu zituzten atzo Osakidetzako erietxeetan, COVID-19ak eragindako gaixotasunengatik. ZIUn, berriz, 96 lagun zeuden atzo.\nNafarroan, berriz, 2.724 egin zituen astelehenean Osasunbidek, eta 238k eman zuten positibo. Lurralde honetako positibotasun tasa %8,7koa zen atzo. Handia da, baina bezperan izandako %11,7tik hiru puntuan jaitsi da.\nNafarroako Gobernuak ez du oraingoz ospitaleratuen daturik eman.


Mendiko zinemagintza onena udazken honetan ere Mendi Tour zirkuituarekin pantaila handietan\nAzken eguneratzea: Astelehena, 20 September 2021 09:50\nArgitaratua: Astelehena, 20 September 2021 09:44\nMendi Film zinemaldiko pelikula onenen Mendi Tour zirkuitu ibiltaria Udazkeneko egitarauari ekiteko prest dago. Hilaren 23an, osteguna, Urnietan egingo da lehen saioa, eta hortik aurrera azarora bitarteko egitaraua atontzeko hainbat hitzordu daude jada baieztatuta:\nUrriak 4-7 MADRID\nUrriak 7 LA ALDEA DE SAN NICOLÁS (Gran Canaria)\nUrriak 30 TERUEL\nAzaroak 4 GRAN CANARIA\nHauez batera Udan bi Mendi Tour egin dira aire zabalean, bata IZABAko anfiteatroan eta bestea CANET D’EN BERENGUER-eko (Valentzia) hondartzan.\n2021eko abenduaren 3tik 12ra egingo da BBK Mendi Film Bilbao-Bizkaia zinemaldiaren 14. edizioa, eta Mendi Tourraren urte osoko hauspoak indar handia emango dio. Pandemiak, gainera, ez du ondorio murriztailerik izan mendiko zinemagintzaren produkzioan, eta aurten, beste behin, film asko inskribatu dira Mendi Filmen parte hartzeko gogoz, mundu osotik igorritako mendiko filmak. Irailaren 15ean amaitu zen izen-emateko epea, eta bilketa eta ikuskatze lana dagokio orain hautaketaz arduratzen den lan taldeari.


Arabiarrek Pertsia aldetik ekarri ziguten ziazerba. Eskerrik asko. Popeye baino dezente lehenago, XII. mendean, Ibn al-ʻAwwām Al-Andaluseko agronomo ospetsuak hala definitu zuen: hostoa jaten diegun barazkien tribuko buruzagia. Ohi duguna baino gehiago jan beharko genuke.\nLur gainean bertan zabaltzen den hosto berde-beltz mordo bat da, gero loratu eta haziak emateko tontortzera jo behar duenean zortenak luzatuko ditu. Batzuk arrak beste batzuk emeak eta baita hermafroditak ere badira.\nHasieran behean dauden hosto horiek dira gozoenak, xamurrenak. Samurtasun hori dastatzeko oso gutxi eginda jan, eta hosto txikiak gordinik.\nAldaera asko dago eta hostoen formagatik bereiziko ditugu: borobilak, zorrotzak, gingildunak...\nAzkar hazten den landarea da. Ez da utzi behar zahartzen. Freskura gustatzen zaio. Beroaren, lehortearen eta egun luzeen eraginez hostoa zakartu, mikaztu eta azkarrago loratuko da. Udari ihesi, udaberrian eta udazkenean bi alditan egin ohi da.\nOngarri organiko asko, asko, behar du. Lurra prestatzen dugunean simaurra, luarra... erruz nahastu. Eskuzabala izan. Kontuz ordea, ondu gabekoa ez zaio gustatzen.\nGure amona Joxepak esaten zuen espinaka ondo ernatzeko lurrak bero behar zuela. Martxoa-apirilean eta irailean. Errenkan ereiten da, 30 cm utzi batetik bestera. Errenkan denean bota hazia, eta 2 cm lurrez estali. Landarea ugariegi badago, bakandu. Batzuk landare txikiak kentzen dituzte. Nik, zertxobait hazten utzi eta bakanduz kentzekoak jaten hasteko baliatzen ditut.\nErrenka tarteak izakitu eta landareen tarteko belarrak eskuz kendu.\nErein eta hilabeterako jaten hasteko modukoa da.\nHostoz hosto bildu, landare bakoitzari kanpoko aldeko hosto batzuk kenduz; erdia baino gutxixeago kendu. Kontuz moztu, azkazalekin ebaki txorena, sustraiak ez kaltetzeko. Bakantzeko premia badago, tarteka landare osoa kendu. Nahi izatea landare osoa moztu daiteke, lur gainean 4 cm ingurura, eta berritu egingo da.\nUzta oparoa baduzu, izoztu. Hosto lerdenak bildu, garbitu, ur irakinetan sartu-atera, xukatu eta izozkailura.\nMildiuak eraso dezake: hostoen goiko aldean orbain horiak eta azpiko aldean lizun grisak.\nBareak eta barraskiloak adi ibiliko dira, beti zain; landare jaio berriak babestu.\nBaba, ilarra, babarruna, leka, marrubia, apioa, txikoria, porrua, arbia, aza, uraza eta artoa lagun ditu.\nLekadunak nitrogenoz gainezka uzten duen lurra gogoz hartzen du.\nBere senide erremolatxa et zerba ez ditu gustuko.\nErrazago ernatzeko haziak uretan bustitako paperean bildu eta 3-4 egunez hozkailuan eduki.\nHostoak nahikoa berdetu ezinik badaude, lurrean kare gehitxo izan daiteke. Simaurra dantzatu!\nEz ahaztu inoiz: egun motzak maite ditu: negu amaian eta uda bukaeran erein.


Hirutik hiru - Worldnews.com\nReal C-k denboraldiko hirugarren garaipena lortu du Balmasedari huts eta bat irabazi ondoren bere zelaian. Ez dugu golik ikusi lehenengo zati honetan, nahiz eta hainbat aukera egon hori lortzeko. Martinez Losak izan du partidako lehenengo aukera argia korner batean, baina bere burukada ate gainetik joan da. Hortik gutxira\nReal C-k bat eta bi irabazi du Balmasedaren aurka, non Sergio Franciscorenek neurketari buelta eman behar izan diote garaipena lortzeko. Ez da ondo hasi partida...\nGure hirugarren taldeak hutsera berdindu du CD Basconiaren zelaian gaur goizean. Txuri-urdinek bikain hasi dute neurketa pare bat aukera arriskutsu sortuz, Garrido eta...\nSaririk gabeko lana\nReal C-k gol bakar batengatik galdu du Zubietan Santurtziren aurka (huts eta bat). Neurketak ildo beretik jarraitu du hasieratik. Sergio Franciscoren mutilek partida...\nReal Sociedad C-k gehiago merezi du Balmasedan (1-0) (Real Sociedad de Futbol SAD)\n(Source: Real Sociedad de Futbol SAD ) Real Sociedad C-k ezin izan du punturik gehitu denboraldiko lehen irteeran bat eta huts galdu eta gero Balmaseda FC-ren aurka. Iñigo...\nReal C-k garaipen bikaina lortu du sei eta huts irabazi ondoren SD Zamudiori. Sergio Franciscoren mutilak dena ematera atera dira lehenengo minututik. Lehenengo aukera...\nReal C-k garaipen bikaina lortu du sei eta huts irabazi ondoren SD Zamudiori. Sergio Franciscoren mutilak dena ematera atera dira lehenengo minututik. Lehenengo aukera Martinez Losak izan du txuri-urdinentzat buruz, baina kanpoko atezainak azkeneko momentuan baloia aldentzea lortu du. Aurrelarik parte hartu duen hurrengo jokaldi arriskutsuan gola ailegatu da. Ezker hegaletik...\nGure hirugarren taldeak garaipen berri bat lortu gaur goizean Ordiziari bi eta huts irabazi ondoren Zubietan. Honekin laugarrena jarraian gehitzen du talde txuri-urdinak. Etxekoak eraginkorrak izan dira lehenengo zatian eta, arrisku handirik sortu gabe, abantaila lortu dute markagailuan. Korner batean, Blascok bat eta hutsekoa egin du etxekoentzat. Kanpokoek laster erantzun...\n(Source: Real Sociedad de Futbol SAD ) Real Sociedad C-k puntu bat batu du Zubietan Balmasedaren bana berdindu ondoren. Lehen zatia orekatua izan eta gero, gipuzkoarrak aurretik jarri dira Cardenasen golarekin, baina ordu laurdena pasata kanpokoek berdinketa lortu dute. Bi taldeek aukerak izan dituzte hiru puntuak lortzeko. Hala ere, oreka mantendu da neurketan. Etxekoek bere...


GEZURRAK musikala jendaurrean eskainiko dute gaur Coliseoan Eibar BHI-ko ikasleek - etakitto.eus\nGEZURRAK musikala jendaurrean eskainiko dute gaur Coliseoan Eibar BHI-ko ikasleek\n0 Euskara, Kultura\nETA KITTO 2022, Mai 04\nEibar BHI ikastetxeko ikasleek gaur eskainitko dute jendaurrean azken hilabeteetan prestatzen jardun dute ikuskizuna. Lanaren izena “Gezurrak” da eta zuzendari lanetan Andrea Covadonga aktore eibartarra aritu da. Emanaldia 19:00etan hasiko da Coliseo antzokian. Sarrerak Coliseoko ohiko salmentaren bidez eskuratu daitezke, 5 eurotan.\nEibar BHI Guraso Elkartearen ekimenez sortu zen musikalaren proiektua. Ikastetxeak egitasmoa bere egin, eta musikala prestatzeko tailerra egiteko aukera eskaintzen die ikasleei Hauspoa programaren barruan. 2018an (Isaskara) eta 2019an (Beldurrak) eskainitako emanaldietan arrakasta handia izan zuen musikalak. Bi urteko etenaren ondoren, “Gezurrak” ikuskizuna ikusteko aukera izango da gaur. Ikasturtean zehar Andrea Covadonga antzezlearen gidaritzapean ikasleak gogoz aritu dira dantza, kantak, interpretazioa, koreografia eta gidoia lantzen.\n#Andrea Covadonga#beldurrak#Eibar BHI#musikala\n« Non egon ziren Gerrako Ume hauek? Euskal Jaiko kantu-afarirako eta herri-bazkarirako txartelak salgai jarriko dira bihar »


Zer eman digu Prest! aldizkariak? - Deustuko Errepublika/Deustualdea\nZer eman digu Prest! aldizkariak?\nDeustuko Errepublika/Deustualdea | 2021-05-08 10:24\n2019an Prest! aldizkaria 200 zenbakira iritsi zen. Hori dela eta, lerro batzuk idazteko eskatu zidaten. Aurtengo martxoan, berriz, 20 urte bete ditu eta idazkitxo hura -pare bat gauza aldatu ondoren- blogera ekartzea otu zait. Hemen dituzue orduan esandakoak:\nLehengo batean, Bilbotik gure auzoetarantz busean gentozela, mende erdia atzean utzitako bikote bat suertatu zitzaigun parean. Berehala ohartu ginen zerabilten autua interesgarria zela oso…Belarriak zorroztu eta, disimulatzeko, mobiletako pantailetara begira-begira jarri ginen.\n- Gogoratzen duzu zelako handi-usaineko ametsak genituen duela 20 urte? Gure herria askatuko genuela uste genuen, bizimodua beste era batera antolatzeko gauza izango ginela, gure hizkuntza edonon eta edonoiz entzungo zela…\n- Basa baino tontoagoak ginen,,,eta ez du balio esatea gazteak ginela, horrelako eldarnioetan murgiltzea guk egin genuen moduan ez da normala.\n- Tira, dena ere ez, eh? Lartxoan ari zarela esango nuke…Zer edo zer lortu dugu. Beitu, adibidez, gure ekimenez jaio zen Prest! aldizkaria…\n- Prest!? Benetan zabiltza? Burukominak kenduta zer eman digu aldizkari demontre horrek ba?\n- Bo, gauza handirik ez baina, adibidez, egun badakigu Deustualdeko 2700 etxetan euskarazko prensa idatzia sartzen dela hilean behin…\n- Bai, hilean behin aldizkaria etxean, ados, baina horrez gain, zer?\n- Badago beste kontu bat. Hogei urte hauetan gure bizilagun askoren berri izan dugu eta sarritan oso gauza interesgarriak zituzten kontatzeko.\n- Ez dut hori ukatuko. Baina euskarazko prentsa zabaltzeaz eta gure arteko elkar ezagutza aberasteaz gain, zer ekarri digu Prestek?\n- Pasa den mendean publizitatea euskaraz ikustea ez zen oso ohikoa…\n- Egia, egia, baina aitortu: euskarazko prentsa bultzatu, elkar ezagutza sustatu eta publia gure hizkuntzan ateratzeaz gain, zer deabru eman digu Prestek?\n- Esango nuke Deustualdeko historia hobeto ezagutarazten eta gure auzoen arteko aldeak txikitzen ere lan polita egin duela…\n- Bale, bale, baina, ea ulertzen duzun: euskarazko prentsa bultzatu, elkar ezagutza sustatu, publia gure hizkuntzan atera, Deustualdeko historia hobeto ezagutarazi eta gure auzoen arteko aldeak txikitzeaz gain ZER DEMONTRE EMAN DIGU PRESTEK??\n- Humm…agian arrazoia duzu, egindakoak hor daude baina ez dira nahiko. Hori bai, badakit jende gaztea ibili badabilela orain proiektutik tiraka, sarean duen lekua handitzen, bideragarritasun ekonomikoa lantzen eta abar. Ziurrenik 20 urte barru aitortu beharko didazu zeozertxo bat ekarri digula gure aldazkiriak, ez duzu uste?\n- Ez dakit ba, lehenengo osorik heldu beharko gara 2041era eta ez da erraza izango mundo zoro honen martxa ikusita…\n- Et, et, et, ez zaitez jarri katastrofista, horixe helduko garela, oraindik guk geuk ere gauza asko egin behar ditugu eta ;-)


Nola aldatu OS X dock-aren alderdi cool batzuk? (II) | Gadgeten berriak\nHerenegun kaian aldatu daitezkeen alderdi interesgarri batzuei buruz hitz egin genuen gure aplikazio garrantzitsuenak biltzen dituena Mac gure mahaian. Posizioaren, tamainaren, handitzearen kaia kaiaren gainean kokatzen ginen bakoitzean alda genitzakeela ikusi genuen. Alderdi horiei esker, barra honek ikusmen hori hobetu zuen aplikazioetarako lasterbideak ditu nahi dugula gure sistema eragiletik. Dagoeneko esan dizudan bezala, gure kaia pertsonalizatzeko erabiltzen ditugun tresnekin eta hauek nola burutu behar ditugun aztertuko dugu. urratsez urrats pertsonalizazioak beraz, sistema eragile berri honi buruz (OS X Mavericks) gutxiago dakitenek jakin dezaten eta dagozkien ekintzak burutu ditzaten. Gaur gure kaiaren pertsonalizazio tresnekin lotutako beste zerbait ikasiko dugu:\n1 Sistema eta dock hobespenak atzitzea\n2 OS X Mavericks-en kaiaren animazioak aldatzea\n3 Gure kaiaren beste ezaugarri interesgarri batzuk\nSistema eta dock hobespenak atzitzea\nGure dock-a konfiguratu behar dugun lehenengo gauza sistemaren hobespenetara sartzea da, horretarako:\nAurkitu aplikazioa «Sistemaren lehentasunak»Eta goiko irudian agertzen den leihoan sartuko zara\nSistemaren hobespenen barruan sartu ondoren, aukera hautatu beharko dugu: «Dock»Eta gure Mac dockaren konfiguraziora sartuko gara\nOS X Mavericks-en kaiaren animazioak aldatzea\nBehin gure dockeko sistemaren hobespenen barruan, aukera hau ikusiko dugu: Minimizatu leihoak erabiliz. Tresna honek 2 animazio desberdin eskaintzen dizkigu, leihoak irekitzen edo ixten dituztenean edertzeko. Ados, leiho bat minimizatzen dugunean, kaiaren zati batera joaten da berriro irekitzeko bitartean, beharrezkoa da berriro klik egitea.\nMinimizatzeko botoian klik egiten dugun bakoitzean aldatu dezakegun animazio bat sortzen da. Dagoeneko esan dizudan bezala, OS X Mavericks-en bi ditugu:\nAladino efektua: Leihoaren lodieratik, OS X-k txikitu egiten du atrakatzeko behar duzun neurrira. Animazio arinagoa eta askoz dibertigarriagoa da.\nEskala efektua: Besterik gabe, leihoa gutxitu egingo da, tamaina murriztuko du eta ez du ezer egingo edertzeko.\nNahiago dudan efektua Aladdin efektua da, baina esan bezala, zure dockeko hobespenetatik alda dezakezu.\nGure kaiaren beste ezaugarri interesgarri batzuk\nSistemaren Hobespenen barruan dugun kaiaren ezaugarriekin amaitzeko, orain arte ikusi ditugunez gain, baina ez da hain garrantzitsua, ezaugarri batzuei buruz hitz egingo dugu. Aukeraren azpian: «Leihoak minimizatu ... erabiliz» nahierara aktibatu edo desaktiba daitezkeen 5 kutxa daude ... Baina aktibatzeko edo desaktibatzeko zer egiten duten jakin beharko dugu, ezta? Hauek dira gure OS X Mavericks kaiaren 5 ezaugarri indibidual:\nMinimizatu leihoa pantailaren izenburuan klik bikoitza eginez: Argiagoa, ura. Aplikazioaren leihoak gure beheko barran minimizatu nahi baditugu aplikazioaren izena jartzen den leihoaren goiko aldean bi aldiz klik eginez, leihoen kudeaketarekin lotutako funtzio hau aktibatuko dugu.\nMinimizatu leihoak aplikazioaren ikonoan: Kutxa hau aktibatuta badago, leihoa minimizatzen dugunean, kaian dagoen aplikazioaren ikurrera joango da fisikoki ez ikusteko. Berriro ireki nahi badugu, aplikazioaren logotipoan klik egin beharko dugu.\nSarrera animazioak aplikazioen arabera: Aplikazioak maximizatuko dira eta goian hautatutako efektua erabiltzen hasiko dira\nEzkutatu kaia eta erakutsi automatikoki: Aplikazioekin gure barra beti aktiboa eta ikusgai izatea nahi badugu aukera hau desmarkatu beharko da, baina espazio gehiago izateko ezkutatuta egotea nahi badugu, aktibatu beharko dugu.\nErakutsi argi adierazleak irekitako aplikazioetan: Gauza bera, irekitako aplikazioak argiaren bidez irudikatuko dira kaiaren ikonoaren behealdean.\nHoriek aktibatzeko edo desaktibatzeko, egin klik koadroan aktibatzeko edo desaktibatzeko (aktiboa den edo ez).\nInformazio gehiago - Nola aldatu OS X dock-aren alderdi cool batzuk? (I)\nArtikuluaren bide osoa: Gadgeten berriak » General » software » Nola aldatu OS X dock-aren alderdi cool batzuk? (II)


ORDIZIAK HAINBAT HERRIALDEEN GARAPENERAKO ZORTZI PROIEKTUETARA 73.000 EURO BIDERATU DITU - ORDIZIAKO UDALA\n-1- Mugen Gainetik, hirugarren munduko herrialdeekin laguntza eta elkarlanerako erakundea.\nProiektua: Chiapaseko emakumeak teknikoki indartzea, euren komunitateetan bizitza kalitatea hobetzeko ur beharrak kudeatzen ikasita. La Garruchako (Mexiko) ur-sistemaren eraikuntza.\nEmandako laguntza: 11.978,44 euro.\n-2- Elkarkredit, laguntza ekonomikorako elkartea.\nProiektua; Suchitotoko (El Salvador) gazteen parte-hartzea sustatzea udalerriko nekazaritzaren\nEmandako laguntza: 8.223,47 euro.\n-3- Cooperación por la Paz, asanblada.\nProiektua: Emakumeen ugalketa eta sexu eskubidetan gaitasunak hezi, El Salvadorren\nEmandako laguntza: 11.575,33 euro.\n-4- Nazioarteko Elkartasuna – Solidaridad Internacional.\nProiektua (hirugarren fasea): Libanoko hegoaldean errefuxiatuta dauden Siriako haurrei laguntza psikosoziala eta hezkuntza ematea.\nEmandako laguntza: 11.891,77 euro.\n-5- Taupadak, garapenerako elkartea.\nProiektua: Boliviako tximan indigenen osasuna hobetzeko eta amen eta haurren heriotza ekiditeko edateko ura eta saneamendu sistema.\nEmandako laguntza: 10.523,25 euro.\n-6- Etiopia Utopia Fundazioa Tikal.\nProiektua: Etiopiakoa Tigrayko lehen hezkuntzako nesken jakituria hobetzea hilekoaren inguruan.\nEmandako laguntza: 7.044,99 euro.\n-7- Gipuzkoako Oskar Romero Solidaritza Batzordea.\nProiektua: El Salvadorreko Atiquizayako emakumeen eskubideak bermatzeko antolakuntza sustatzea gizarte eta politikan.\nEmandako laguntza: 11.945,90 euro.\nBeste alde batetik, Jose Miguel Santamaria alkateak eta Iñaki Dubreuilek, Gizarte Zerbitzuetako zinegotziak diotenez, aurten larrialdiko 4.000 euroko laguntza emango zaio Salvamento Marítimo Humanitario (SMH) erakundeari “MayDayTerraneoAita Mari Zubia” proieturako. Euskal erakundeen laguntza ugari jaso ditu Mediterraneo itsasoan noraezean dabiltzan iheslariak erreskatatzeko. Itsasontzia prest dago Getarian eta laster itsasoratzea aurreikusten da. Laguntza proposamena ostegun honetako Osoko bilkuran onartzea aurreikusten da.\nOstegun honetako Osoko Bilkuran larrialdiko bigarren laguntza bat ere onartuko da. SEAD elkarteak antolatutako Sahararen Aldeko XV. Euskal karabanaren alde 2.000 euroko diru-laguntza proposatuko da. Amaitzeko, Ordiziako Udalak Euskal Fondoaren lau proiektuetan hartzen du parte eta udako oporretako programetan atzerriko adin txikikoak etxean hartuz parte hartzen duten familiei laguntzen die. Aurten bidaia gastuak ordaintzeko haur batentzat 840 euro bideratu dira Bikarte elkartearen bidez.


Olaizola eta Rezusta bikote sendoenaren aurka, gaur Logroñon - Urumea - Kronika.eus\nOlaizola eta Rezusta bikote sendoenaren aurka, gaur Logroñon\nAimar Olaizolak partidu garrantzitsua du bihar Logroñon.\nAdarraga frontoian ariko dira Elezkano eta Zabaletaren kontra lehenengo itzuliko azkenengo partiduan.\nZazpi asteburu beteko dira Binakako Txapelketa Nagusia hasi zela eta horrek esan nahi du asteburu honetan lehenengo itzulia amaituko dela. Gainera, indartsu dator jardunaldia partidu interesgarriekin. Honela, bihar Logroñoko Adarraga frontoian Aimar Olaizola goizuetarrak eta Beñat Rezusta bergararrak, Danel Elezkano eta Javier Zabaleta izango dituzte aurrez aurre.\nBikote sendoenetakoen arteko partidu erakargarria da. Elezkano eta Zabaletak erakutsi dute bikote sendoa osatzen dutela eta partidu bakarra galdu dute. Zabaleta jaun eta jabe izan da partidu ia denetan, baina galdu zuen partidua Albisu bezalako atzelari sendo baten aurka. Beraz, Rezustak ere bere maila emanez gero Olaizolak aukerak izango ditu aurrean tantoak amaitzeko.\nOlaizolak eta Rezustak bi partidu galdu dituzte eta lau irabazi, baina azkenengo partiduan zapore gaziarekin geratu ziren Ezkurdia eta Galarzaren kontra erraz galdu eta gero.\nSalaberriak eta Etxebarriak zazpigarren garaipena nahi dute jarraian\nEzin hobeto ari direnak Iker Salaberria goizuetarra eta Oier Etxebarria igorreztarra dira. Astelehenean seigarren garaipena lortu zuten Zeanurin, 22-17, Zubizarreta III eta Uriondoren aurka. Partidu denak irabazi dituzte eta gaur zazpigarrenaren bila irtengo dira, Labriten, Arteaga II eta Elizegiren kontra. Lehenengo itzulia bukatu nahi dute partidu guztiak irabazita eta hori horrela bada sailkapena ezin gertuago lukete, oraindik bigarren itzuli osoaren faltan. Jaialdiko hirugarren partidua izango da gaurkoa.\nBestetik, Espainiako Kluben Kopan beste jardunaldi bat jokatuko da. Hemen Markel Lizeaga hernaniarra ari da jokatzen Burgoseko San Cristobal taldearekin.


Nagore - HubslideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeNews & PoliticsNagore of 37 Nagore Nagore OzerinjauregiPublished on: Mar 3, 2016\nNews & Politics Business Transcripts - Nagore\nZER DIRA EUSKARA ELKARTEAK ?

Helburu bera duten elkarteak dira: euskararen normalizazioa, hain zuzen.

\nZER DA TOPAGUNEA?

Euskara elkarteen federazioa.

Euskara elkarteak sustatu eta beraientzako zerbitzuak antolatzen ditu, hauen lana errazteko.

\nTOPAGUNEKO SAILAK

HEDABIDEAK

HAURRAK

GAZTEAK

KULTURGINTZA

MINTZAPRAKTIKA

ENTITATEAK EUSKALDUNDU

\nHEDABIDEAK

HELBURUAK.

euskararentzat esparruak irabaztea

hizkuntza bera eta hiztunak eten barik berrelikatzea.

DIMENTSIOA

5 irrati, telebista 2 eta 34 aldizkari.

\nHAURRAK

HELBURUAK.

haur eta aisialdian lan arloak sustatzea.

arloei zerbitzu eskaintza egitea.

DIMENTSIOA

7.350 haur biltzen da.

\nGAZTEAK

HELBURUAK

gazte arloa sustatzea .

gazte arloari zerbitzu eskaintza.

DIMENTSIOA

1.700 gazte.

\nKULTURGINTZA

HELBURUAK

Kulturgintza Sailak sustatzea.

Kulturgintza Sailei kultur ibilbide koordinatuak eta bestelako zerbitzuak eskaintzea.

DIMENTSIOA

113 ikuskizun baino gehiago.

22.000 ikusletik gora.

\nMINTZAPRAKTIKA

HELBURUAK

Tokiko egitasmoetako arduradunekin koordinazioa bermatzea.

programak ahalik eta herri gehienetara zabaltzea.

DIMENTSIOA

2004/2005 ikasturtean: 1165 lagun.

2005/2006 ikasturtean: 1495 lagun .

\nENTITATEAK EUSKALDUNDU

“ HITZARMENGINTZA: entitateak euskalduntzeko metodologia”.

\nEGITASMOAK

EKINTZA PLANIFIKATU ETA EGITASMO SENDO BATEAN FINKATUTA.

HERRITASUNEAN OINARRITUA.

SORMENEZKOA.

MALGUA.

KALITATEA OINARRI.

ANITZA.

EREDU INTEGRATZAILE ETA PARTEHARTZAILEA ARDATZ.

AUKERA BERDINTASUNEAN OINARRITUTA.

TOKIAN TOKIKOA.

EUSKARAREN EREMU OSOA.

\nEuskararen erabilera eta ezagutzaren arteko desoreka gainditzeko asmoz.

Euskara haur, gazte eta aisiaren arteko lotura euskararen erabilera, erakargarritasun eta sormenarekin bateratuz.

ERAKARGA- RRITASUNA SORMENA AISIA ERABILERA = EZAGUTZA\n

MILAKA AUKERA:

Hainbat udaleku mota.

Adin tarte zabala (2-18)

Euskal Herriko 18 herritan.

5000 Ume

300 Gazte

600 Hezitzaile

\n

Udaz gozatzeko hamaika arrazoi eta milaka aukera, udalekuak jolasa baino gehiago direlako.

\n

ZINEA EUSKARAZ

Nire buruaz beste egin dut. Begiak ireki ditut. Lurrean nago. Bizirik? Dena ilun dago, izaraz estalirik. Zer gertatzen ari da? Atsedena baino ez dut nahi .\n

Apirilaren 3tik Maiatzaren 15era

10 Film labur

38 Herritan

10 istorio labur, ordu beteko emankizuna.

Euskaldunek egindako zinea euskal ikus-entzuleen esku, begi, belarri, bihotz…

\n

BOST Zirkuitu.

Bost Edizio Film laburrak zabaltzen.

Euskarazko zine txikia baina ez eskasa plazaratzen.

Herri koskor zein hirietako kultur eskaintza aberasten.

\n

HIRU Rallye.

Hiru urte ikusentzumenezkoak sustatzen, sortzaile gazteak xaxatzen.

Irudimenari aukera eta bidea ematen. Harremanetarako, elkar ezagutzeko, ausardia, ekimena eta sormenerako.

Biharko euskal zinema ereiten.

\n-16 urtetik gorako gazte euskaldun. - Teknika eta gai librea. - Testua: euskaraz. Uztailaren 19an buruz burukoa Erandion sariak 1500 1200 900\n

Talde oso

\n« Penak elefanteak dira, eta bizkarrera igotzen zaizkizu. Pozak zaldiak dira, eta zure oinei eragiten diete. Amodioa inurriak dira, eta gorputz osora zabaltzen zaizkizu». Ez dakit horren hitz gutxirekin gehiago esaterik ote dagoen. Hitzak Juan Kruz Igerabideren poema batenak dira, eta gutxi-asko bizitza bere osotasunean jasotzen dute. 100 LIBURU %25\nEukararen erabilera zabaldu EUSKARA ELKARTEAK IBILIAN\nEuskaraz hitz egiteko ohitura duten pertsonak, euskaraz hitz egiteko ohitura ez duten pertsonekin.\nTopaguneko Euskara Elkarteek kulturgileen partaidetzaz Euskal Kultura formatu txikian sustatu\nAisialdia eta kultur sustapena\nAGENDA

Topagune elkartea antolatzen dituen ekitaldi guztien programazioa ikus dezakegu.

Ekitaldi mota, ordua eta lekua.

Hilabete honetako ekitaldiak:

Filmak: euskaldunek egindako filmak.

Antzerkiak, txotxongiloak.

Topagune elkartearen batzar nagusia: urtero izaten da eta 87 bazkideen ordezkariak parte hartzen dute.

\nFilm Laburrak Urnietan (19:00) Apirilaren 3tik maiatzaren 15era bitartean, 10 film labur 38 herritan, Antolatzailearen Informazioa : M. Larramendi eta Iñistorra Elkarteak Astelehena, 2008ko Maiatzaren 05ean Apaizac Obeto Soraluzen (19:30) Jon Maiak "Apaizac Obeto" bidaia diaporama eskainiko digu Antolatzailearen Informazioa : Pil-PIlean Igandea, 2008ko Maiatzaren 04an 2008 Ekaina 2008 Maiatza 2008 Apirila\nBERRIAK

HEDABIDEAK

HAURRAK

GAZTEAK

KULTURGINTZA

MINTZAPRAKTIKA

ELKARTEAK EUSKALDUNDU

\nGaztezulok Ukan Berrikuntza Saria jaso du

Gaztezulo aldizkariak

irabazi du Eusko

Jaurlaritzako

Hizkuntza Politikarako

Sailburuordetzak

lehenengoz

banatu duen Ukan

Berrikuntza Saria

\n

Urtero modura EHZ festibala hiru egunez ospatuko da Idauze-Mendin, Zuberoan. Festibal musika jaialdi hutsa baino gehiago da.

\nLOTURAK

EUSKARA ELKARTEAK (17)

TOKIKO HEDABIDEAK (15)

\n

EUSKARA ELKARTEAK

 GALTZAUNDI EUSKARA ELKARTEA

 KARRIKALUZE EUSKARA ELKARTEA

 GOIENA KOOPERATIBA

 LAU HAIZETARA EUSKARA ELKARTEA

\n

TOKIKO HEDABIDEAK

AIKOR ANBOTO BALEIKE

BALEN BELEIXE

ETA KITTO!!! GOIENA.NET GUAIXE

KARKARA NOAUA

 OTAMOTZ

PIL PILEAN UZTARRIA TTIPI TTAPA

\nHARREMANAK

TOPAGUNE EUSKARA ELKARTEEN FEDERAZIOA

ARLOZABAL, 8 BIS ZNK. 1.C

ABADIÑO (48220) BIZKAIA

94.621.57.80 http ://www.topagunea.org

\nSAILAK / EGOITZAK

HEDABIDEAK ARABA

HAUR ETA GAZTE BIZKAIA

KULTURGINTZA GUIPUZKOA

MINTZAPRAKTIKA NAFARROA

 Related Documents


Hezkuntzak 3 milioi eurorekin finantzatuko ditu Udal Musika Eskolak - Hezkuntzak 3 milioi eurorekin finantzatuko ditu Udal Musika Eskolak - Dpto - Educación\nHezkuntzak 3 milioi eurorekin finantzatuko ditu Udal Musika Eskolak\nHezkuntzak 3 milioi eurorekin finantzatuko ditu Udal Musika Eskolak - Hezkuntzak 3 milioi eurorekin finantzatuko ditu Udal Musika Eskolak - Dpto\nangle-left Hezkuntzak 3 milioi eurorekin finantzatuko ditu Udal Musika Eskolak\nGaur argitaratu da Musika Eskolen diru-laguntzen deialdia eta eskaerak egiteko epea ekainaren 7an amaituko da\nGaur argitaratu da NAOn Udalen Musika Eskolentzako 2019 urterako diru laguntzen deialdia, Roberto Pérez Elorza, Hezkuntzako zuzendari orokorrak Ebazpena onartu ostean. Hala, eskolentzako 3.000.000,00 euro bideratuko dira guztira. Eskolek ekainaren 7a bitartean izanen dute eskaerak egiteko aukera.\nHezkuntzak egun 51 eskola ditu Dantza eta Musika Eskolen Erregistro Zehatzean inskribatuta, eta urteroko diru-laguntza honen bitartez, musika ikasketa ez arautuak ematen dituzten eskola hauen mantenu eta funtzionamendu gastuak finantzatzen dira partzialki. Modu honetara, ikasleak ikastetxe horietara sartzeko baldintza materialak hobetuz, eta epe ertainera udal musika eskoletako ikasleek musikako ikasketa ofizialak egitera bideratuz, Goi Mailako Eskoletara. Gainera, araututako musika ikasketa gutxi eskaintzen dituzten udal musika eskoletan instrumentu espezialitateak mantendu eta ezartzea ahalbidetzen da.\nMusika Eskola bakoitzari diru-laguntza ematerakoan, kopurua ezin izango da izan 2018. urtean eskolaren titularra den entitateak, ekitaldi horretako aurrekontu burutuan agertzen denaren arabera, egiten duen diru ekarpena baino handiagoa, ez eta musika eskolak 2019ko gastuetarako duen hasierako aurrekontuaren %33 baino handiagoa.\nEskaera egiten duten musika eskolek gehienez 3.000 euro jasoko dute 2017-2018 ikasturtean eskolan matrikulatu eta 2018-2019 ikasturtean lanbideko edo goi mailako musika ikasketa arautuen ikastetxe batean sartzen den ikasle bakoitzeko. Diru-laguntza, guztira, 300.000 eurotik gorakoa bada, gehieneko diru kopuru hori atal honetan ezarritako baldintzak betetzen dituzten ikasleen artean proportzionalki banatuko da. Eskola bakoitzari eman beharreko kopurua zehazteko Hezkuntzak eskola bakoitzeko ikasle kopurua hartuko du kontuan.\nEskaerak Nafarroako Gobernuaren Erregistro Orokorrean aurkeztu behar izango dira, Hezkuntza departamentuan edo zehaztutako edozein tokitan nahiz erregistro elektronikoaren bitartez.\nBehin diru-laguntzaren kopurua erabaki ostean Hezkuntzak ekainaren 15a baino lehen behin-behineko banaketaren proposamena, eta interesdunek horren kontrako erreklamazio edo alegazioak aurkezten ahalko dituzte hamar egun balioduneko epean. Diru-laguntza, oro har, zenbateko bereko bi ordainketatan pagatuko da, lehendabizikoa ekainean eta bigarrengoa azaroan.\nFinantzazio honen bidez, eta arlo pedagogikoari dagokionean, Pablo Sarasate Musika Kontserbatorio Profesionalak Musika Eskolekin koordinazio lana indartu du lan horretarako Ikasketen Zuzendaritzaren bitartez. Gainera, Nafarroako Gobernuak Musika Eskolei ematen dien diru-laguntzan gehitu egin da goi mailako ikasketak egiten jarraitzen duten ikasleengatik ematen den kopurua, musika ikasketen jarraipena sustatuz. Bestalde, Pablo Sarasate kontserbatorioan Musika Eskoletan irakasten ziren musika tresnak gehitu dira, ikasketa profesionaletan orain bitartean jarraipenik ez zutenak, gitarra eta baxu elektrikoa. Lerro horretan, Erriberan ere musika ikasketa profesionalen eskaintza handitu eta hobetzen ari da diru-laguntzan izandako igoerari esker, hala 100%ean laguntzen dira Fernando Remacha Udal Kontserbatorioko gastuak.


Auto-partekatu kooperatiba sortuko dute Ipar Euskal Herrian | Ekonomia | Berria\nCitiz auto-partekatu kooeratiben sareko auto batzuk. Citiz Tamaina handiagoan ikusi\nUrtean autoarekin 10.000 kilometro baino gutiago egiten duenarentzat gomendatua den ibilmoldea da auto-partekatzea. Auto-partekatze kooperatibek diote halako erabiltzaileak hobe lukeela autoa saltzea edo ematea, eta kooperatibak zerbitzuan eman auto-partekatu baten alokatzea. Frantziako Estatuan hogei bat auto-partekatze kooperatiba garatu dira hogei urtez, Citiz izeneko sarea osatuz. Ipar Euskal Herrian halako kooperatiba baten sortzeko xedea bidean da. Udaberriko nahi lukete sortu lau lapurtarrek, 2023tik goiti lehenbiziko beribilak proposatzeko.\nHelburua da bideetan dabiltzan autoen kopurua ttipitzea. Bereziki, hiriguneetan bizi diren jende frankok beren autoa uste baino gutiago behar dute urtean zehar. Maiz beste gisan mugitzeko ohitura dutelako, eta autoa aldian aldika baizik ez baitute hartzen. “Lagunarteko solasetarik jin da, batzuek baikenion: ‘Ene autoaren beharra ote dut zinez?'”, esplikatu du Ipar Euskal Herriko auto-partekatze kooperatibaren egitasmoa eramaten duen Marion Picheryk (Vannes, Bretainia, 1988).\nAuto-partekatu kooperatiben berri ukanik, pentsaketetan hasi zen Pichery bide lagun dituen batzuekin: I-Ener eta Enargia kooperatiben sortzaileetan diren Patxi Bergara eta Iban Lizarralde, baita Arnaud Boudou ere, gisa bereko egitasmo bat sortu zuena Aveyron (Okzitania) aldean duela zenbait urte.\n15-20 auto zerbitzuan ezarriz abiatzekoak dira. Sobera zorretan sartu gabe, lehenbiziko autoen proposatzeko herritarrei eta kooperatibari ikusgarritasun bat emateko —kooperatibako auto guziek izen bera baitakarte idatzirik gainean—. Urteekin oreka ekonomikora heltzea da helburua, Picheryren arabera: “Mugikortasun zerbitzu guzietan bezala, ez da errentagarritasun handikoa auto-partekatuena. Oro har, Citiz sareko kooperatibak orekara heltzen dira 50-100 auto artera heltzen direlarik”. Zenbait urte barne heltzeko esperantza dute egitasmoaren eramaileek.\nEmeki-emeki abiatuko dira, lehen autoak Baiona-Angelu-Biarritz eremuan proposatuz. Herriko etxeekin adostu behar dituzte autoen aparkatzeko guneak. “Gehien martxan diren guneak, biztanle anitzeko hiriguneak dira. Zerbitzuak badu arrakasta, beste garraio publikoekin edota bizikleta bezalako ibilgailuekin osagarri bada”. Ipar Euskal Herri barnealdean ez da berehalako, hots; garraio publiko sare eraginkorra plantan eman artean, ezinbestez, jendeak bere autoa baliatuko baitu.\nHaatik, sare guziak ongi hornituak eta lotuak direlarik, auto-partekatzeak badu kanore, Picheryk erran duenez: “Inkestek erakusten dute, jendeak bere autoa kendua duelarik auto-partekatzea egiteko, %30az apaltzen dutela autoaren erabilpena eta autobusarekin, bizikletarekin edota oinez ibiltzearekin ordezkatzen duela”. Hiri handienetan da gehien lortu formula. Horietan, kooperatibak ohartu dira lau familietarik hiruk auto bat segurik kendu dutela auto-partekatuak baliatzen dituztenetik. “Auto-partekatu batek bospasei auto partikular ordezkatzen ditu luzerat”, dio Picheryk.\nIpar Euskal Herriko kooperatiba gisa autonomia osoz ibili nahi dute egitasmoaren eramaileek. Bizkitartean, Citiz sareak garatu tresnak baliatzea deliberatu dute. “Helburua da teknologia partekatzea: Internet plataforma, auto barneko ordenagailua eta beste. Abilago zaigu, hutsetik abiatzeko partez, hogei urte hauetan garatu diren teknika horien erabiltzea”. Horretarako, bilkurak izan dituzte Citiz taldearekin eta bermeak ukan sareko kooperatiba bakoitzaren autonomiari buruz. Bakoitzak bere kooperatiba du. “Horri esker du kausitu Citizek, ez baita batere zentralizatua, tokiko herritar dinamika batek eramana delako, tokiko erakundeek lagundurik”.\nInteres Kolektiboko kooperatiba denez juridikoki, tokiko erakunde publikoak sar daitezke kapitalean. Horregatik, duela aste bat, Pichery Euskal Elkargoko Mugikortasunen Sindikatuarekin bildu zen egitasmoa aurkezteko. Auto-parekatuak loturik egon daitezke elkargoaren Txik-txak garraio sareari, erabiltzaileei harpidedun karta beraz gozatzeko parada emanez. Halaber, Citiz autoak dituzten Frantziako Estatuko hirietara trenez joanez geroz, hango auto-partekatuen baliatzeko ahala luke erabiltzaileak.\nAuto-partekatze kooperatibek tarifikazio bat proposatzen dute erabili autoaren izaria, oren andana eta egin kilometro aldiaren arabera. Horri esker badakite urtean 10.000 kilometroz petik dabiltzanek hobe dutela auto-partekatuen erabiltzea. “Pertsonaka, auto batek, urtean, 4.500 euroko kostua du, bana beste”, dio Picheryk, eta auto-partekatzearekin aise gutiago gastatzen dela. “Beste abantaila, aparkalekuarena da. Adibidez, Baionara joatean badakizu ukanen duzula zuretako aparkatzeko leku bat”. Bestalde, kooperatibak bermatuko lituzke autoen garbitzea eta mantenimendua.\nIpar Euskal Herriko kooperatibaren sortzaileek ez dakite oraino zer izen emanen dioten. Citiz sarearekin loturik izanen denez Euskal Herria-Citiz izan daiteke, baina ez dute oraindik erabaki. Inkesta bat hasi zuten abenduan; laster bururatuko dute, jakiteko zenbat herritar baden interesaturik. Orain arte, kooperatiban parteak hartzeko prest agertu direnekin, 50.000 eurora helduko lirateke. Inkestan parte har daiteke lotura honen medioz.


Urretxuko Udala - Erakuslehio tailerra martxan\nAurreko urteetan tailerretan parte-hartu izan duten dendariei zuzendutako formazio saioan 8 merkatari ari dira parte hartzen (Zumarragako 6 eta Urretxuko 2) eta saio bakarra falta da. Bestean ordea, lehen aldiz parte-hartuko duten horretan alegia, 14 izan dira izena eman dutenak (non 6 Urretxukoak dira eta gainontzeko 8ak Zumarragakoak) .\nBigarren tailer honen iraupena 20 ordukoa izango da, eta urriaren 4tik 16ra eskainiko da. Bere helburua: establezimenduaren irudiarekin koherentea den espazio komertziala definitzea eta planifikatzeko kriterio orokorrak eskaintzea izango da; baita erakusleihoa erakargarria, ezberdina eta erabilgarria izateko oinarrizko egitura irudikatzea, beti ere produktua ahalik eta ondoen aurkezteko asmoarekin.


MAMOXARROAK | Izorratzeko soilik\n(http://www.youtube.com/watch?v=0_1xLgHoVRk web orrialdean argazkiz osatutako argazki bilduma)\nUnanuko Inauterietako pertsonaia nagusiak dira. Herri honetan, Igande eta Astearte Inauterian ospatzen dira “Ijoteak”.\nIgande Inauteria Mamoxarro txikien eguna da. Egun honetan, herriko hamabost-hamazazpi urte bitarteko mutil guztiak kaleratzen dira mamoxarro jantzita. Kamiseta eta galtza luze zuriak daramatzate soinean. Buruan zetazko koloreetako zapia eta gerrian gerriko gorri edo beltza. Kaskabiloz (txilin-modukoz) jositako larruzko zinta gurutzatzen dute paparrean. Eta mozorroa oraindik ikusgarriago egiteko elementu harrigarriena: burdinazko karatula jartzen dute aurpegia estaltzen. Inork ez daki noiz eginak diren karatulok. Zazpi geratzen dira herrian, antzina zeuden sei pareetatik.\nEtxez etxe ibiltzen dira oles egiten eskuan daramaten makilaren puntan lukainka eta urdai zatitxo bat jarrita. Etxeetan arrautza, lukainka, eta abar oparitzen dizkiete eta zortziak bueltan herriko tabernara bueltatu eta han afaltzen dute bildutakoa.\nHamazazpi urtetik gorakoen eguna Astearte Inauteria da, Mamoxarro handien eguna. Txikien moduan mozorrotzen dira eta arratsaldean oles egitera joaten dira, musikarien laguntzarekin, mozorrotu gabe azken hauek. Mamoxarro handiei beste gazte batzuk jarraitzen zaizkie, nahi bezala mozorroturik hauek. “Muttuak” deitzen dira, Mamoxorroen moduko makila daramate eskuan -2 m eta erdikoa izaten da berorren luzera-. Abestu bai, baina hitzik ezin dute egin, honetatik hartu dute izena.\nBatera eta bestera ibiltzen dira Mamoxarroak, beti harrapakinen baten bila. Ume edo neskatilaren bat ikusiz gero, korrika abiatzen dira ea harrapatzen duten. Herritarrek honako hau esaten diete pasatzen ikustean:\n“Mamoxarro xirri xarro, keteriako,\nzazpiña uzkera apariako. Zata\nbegi gorri, urten behin etorri”\nHerriari buelta eginda, ostatura bueltatzen dira afaltzera. Afalostean Mamoxarro handiek eta Muttuek enparantza edo Udaletxe aurrean dantza egiten dute.\nPosted by jgkjhjkhkj on 2012/01/13 at 12:18\noso informazio interesgarria da!\ngainera orain lan bat egiten ari gara eskolan eta asko laguntzen digu\neskerrik asko!! musu bero bat\nPosted by rontegi98 on 2013/02/13 at 11:58\nOso informazio ona jarri duzu , Eskerrik Lagun!!


Egape Ikastola BHI Kalitatea Hezkuntzan sarekide garen heinean, ebaluazioaren kultura barneratuta dugu. Hau honela izanik, burutzen diren jarduerak, bilerak, proiektuak… baloratzen ditugu, beti ere hobetzeko helburuarekin eta kalitatezko eskaintza zabaltzeko asmoz.\nIrailaren 21, 22, 23 eta 24ean Bigarren hezkuntzako ikasleen guraso bilerak egin ditugu Lekaio kultur etxeko areto nagusian.\nBertan, tutoreek, ikasturtearen ezaugarri orokorrak azaldu dituzte eta familien zalantzak argitzen saiatu dira. Bilera amaitutakoan gurasoek gogobetetasun inkesta bete dute (1etik 4ra bitartean hainbat atal baloratuz).\nHauek dira inkestetan jasotako emaitzak:\nAzalpenak argiak izan dira\nInformazioa praktikoa eta interesgarria izan da\nFamilien partaidetza: 1. mailan familien % 54ak parte hartu du, 2. mailan %58ak, 3. mailan %53ak eta 4. mailan %51ak.\nFamilien parte hartzea aurreko ikasturteetan bezalaxe mantendu da.\nProposamenak eskatu direnean, honako hauek jaso dira:\n-Tutoreak aurrez aurre ezagutzea.\n-Dena oso ondo.\n-Oso bilera interesgarria.\n-Ordutegi jarraia ikasturtean zehar.\n-Interesgarria litzateke irakasle guztiak aurrez aurre ezagutzea.\n-Haurrak hain gertu ez egotea eta soinketan pelotoiak ez egotea.\n-Inika bidezko komunikazioa indartzea.\n-Etxerako lan gutxiago bidaltzea.\n-Ordutegi jarraia egitea.\n-Gehiegitan entzun da “Hau galdetu beharko det”.\n-Bilera beranduxeago egitea (bilera hau 16:30etan egin genuen).


247 milioiko desoreka salatu dute Gipuzkoako bidesareko lanetan\nLarraitz Ugarte Gipuzkoako Azpiegitura diputatuak salatu duenez, 247 milioiko zuloa jaso dute aurreko gobernutik, bigarren ingurabidean eta AP-1 errepidean izandako desorekak direla eta.Larraitz Ugarte Gipuzkoako Azpiegitura Saileko diputatuaren hitzetan, 247 milioi euroko zorra jaso dute aurreko Gobernutik; besteak beste, bigarren ingurabidean eta AP-1ean emandako desfaseagatik.\nLarraitz Ugarteren ustez, eskandalu handiena topatu duten 247 milioi euroko zorra da, eta ez berak EAJri diruarekin ordainduko zutela emandako erantzuna. Ugarteren hitzetan, bigarren ingurabidean eta AP-1ean emandako desorekatik sortu da zorra.\nEAJk Ugarteri eginiko kritikaz mintzatu da, izan ere, Donostiako bigarren gerrikoa ordaintzeko zer aurreikusten zuten galdetu zion jeltzaleak. Aldundiko bozeramailearen erantzuna momentuz bidaisariak kobratzen jarraituko dugu eta ordaintzeko falta dena, diruarekin ordainduko da, beste gauza guztiak bezalaxe, izan zen.\nUgarteren hitzetan ez dago errespetu faltarik erantzunean, errespetu instituzionala baizik, Batzar Nagusietan abian jarritako batzorde txostengileak erabakiko baitu Gipuzkoako errepideen finantziazio sistema.\nDena den, garrantzitsuena ez da erantzuna, galdera egin duenak 92 milioiko desfasea zergatik sortu den azaltzea baizik, erantsi du Ugartek, bigarren ingurabidearen esleipenaren preziok jasandako aldeari erreferentzia eginez.\nUgartek ziurtatu du Bilduren foru gobernuak antzeko beste zulo bat atzeman duela AP-1 errepidearen eraikuntzako bi tartetan, 155 milioi eurokoa, alegia.\nHori dela eta, Aldundiak 247 milioi euroko zuloari egin beharko dio aurre aipatu errepideek jasandako aldaketa edo lan osagarrien ondorioz, bere ustez, horiek aurretiaz jasota egon behar zuten.\nGauza bat 5 edo 10 milioiko desoreka da eta beste bat 247koa, erantsi du Ugartek. Diru horrek non amaitu duen galdetu du eta egon daitezkeen desoreka guztiak zorrotz aztertu beharko direla azpimarratu du.\nInformazio gehiago:Eitb: 247 milioiko desoreka salatu dute Gipuzkoako bidesareko lanetan


2016ko IGEentzako diru-laguntzen eskaera – BIGE\n2016ko IGEentzako diru-laguntzen eskaera\nEusko Jaurlaritzaren 2016ko IGEentzako diru-laguntzak eskatzeko behar dituzuen dokumentuak eta informazioa prestatu dugu atal honetan. Kontuan izan irailaren 30ean bukatzen dela eskabidea aurkezteko epea.\nAGINDUA, 2016ko uztailaren 8koa, Hezkuntza, Hizkuntza Politika eta Kulturako sailburuarena,\nHelduen Hezkuntzako ikastetxe publikoetako ikasleen elkarteentzako eta unibertsitate-mailakoak\nez diren ikastetxeetako ikasleen guraso-elkarteentzako laguntzetarako deia egiten duena,\nHaur Hezkuntzako lehenengo ziklokoak izan ezik.\nEskabidea betetzerako orduan lagungarriak izango zaizkizuen jarraibide hauek prestatu ditugu. Arretaz irakur ezazue jarraibideen dokumentua eta agindua. IGEen fiskalitateari buruzko informazioa irakurtzea ere oso garrantzitsua da. Diru-laguntza eskatu aurretik zerga-betebeharrak egunean dituzuela adierazten duen ziurtagiria eskatzea gomendatzen dizuegu.\nBeste finantziazio iturri batzuk\n“Beste finantziazio iturri batzuk” eta “Gastuen aurrekontua” bete lehenengo eta ondoren eskaera. Dokumentu horiek irekitzeko arazoak badituzue, “please wait” mezua agertzen zaizuelako, hemen azaltzen dizuegu nola konpondu.\nEskabidearen adibide bat prestatu dugu: modelo-solicitud-subvencion-2016. Informazio guzti hau irakurri ondoren zalantzak baldin badituzue jar zaitezte gurekin harremanetan.\nTags: diru-laguntza, Eskaera\nEuskal Eskola Publikoko gurasook hauxe eskatzen dugu


Donostia Zinemaldia :: Giraffe\nAnna Sofie Hartmannek (Nakskov, Danimarka. 1984) Aarhusko European Film College-n ikasi zuen zortzi hilabetez. Berlinera joan ondoren, Olafur Eliasson artistaren bizitza eta lan-prozesua dokumentatu zuen. 2008an, Berlingo DFFBn Zuzendaritza ikasten hasi zen. Hainbat film labur zuzendu eta gero, Donostia Zinemaldiko New Directors sailean estreinatu zuen bere lehen film luzea, Limbo (2014). Zinema-jaialdi ugaritara gonbidatu zuten (besteak beste, Rotterdam, South by Southwest eta Göteborg), eta Europako Zinema Sarietarako hautagaitza lortu zuen Europako Aurkikuntzaren kategorian. Giraffe lehiaketaz kanpo estreinatu zen Locarnoko azken zinema-jaialdian.


Casi Leyendas – Bowfinger International Pictures S.L\n25 urte igaro dira, Axel, Javier eta Lucasek gazteak zirenean sortu zuten musika banda bertan behara utzi eta harremana eten zutenetik. Orain, Asperger sindromea duen pertsona bakartia den Axelek, berriz ere taldea batzea ideia ona delakoan, 80. eta 90. hamarkadetako banda mitikoak berreskuratzea helburu duen lehiaketa baten emaitzak aldatuko ditu iruzur eginda.\nJavier geografía irakaslea da bigarren hezkuntzako institutu batean. Duela gutxi alargundu da eta berataz gero eta gehiago lotsatzen den 13 urteko seme bat dauka. Bestalde, duela gutxi banatu den Lucasek mediku-bisitari lana galdu berri du.\nHainbat gertaera gorabeheratsu, momentu barregarri eta umore askoko uneak bizi ondoren, urteotan galdutako hainbat gauza berreskuratuko dituzte.\nJavier: DIEGO PERETTI\nLucas: DIEGO TORRES\nAxel: SANTIAGO SEGURA\nSol: FLORENCIA BERTOTTI\nAbril: CLAUDIA FONTÁN\nDiego: LEANDRO JUÁREZ\nAilin: UMA SALDUENDE\nAna: JULIETA CARDINALI\nUna producción de: BOWFINGER INTERNATIONAL PICTURES – MYS PRODUCCIÓN – NUNCA DIGAS NUNCA AIE\nProducción ejecutiva: MILAGROS ROQUE PITT, FLORENCIA MENTASTI Y MARÍA LUISA GUTIÉRREZ\nDirección artística: YAMILA FONTÁN\nSonido: SEBASTIÁN LITMANOVICH\nFigurinista: ROBERTA PESCI


Zeintzuk dira opari onak - Munduko Jainkoaren Suitza eliza\nmedia > Aldizkariaren ondorengoa > Aldizkariaren ondorengoa 2018-04 > Zein dira opari onak?\nZeintzuk dira opari onak?\nSantiago apostoluak bere gutunean idazten du: «Dohain on guztiak eta dohain perfektu guztiak goitik jaisten dira, argiaren Aitarengandik, zeinekin ez baita aldaketarik, ez argi eta ilunpeko aldaketarik» (Santiago 1,17).\nJainkoaren dohainei begiratzen diedanean, bizia sortzen duela ikusten dut. Argia, naturaren aintza, urrezko egunsentiak, ilunabarren kolore indartsuak elurrezko gailurren gainean, basoen berde oparoa, koloreen itsasoa lorez betetako belardi batean. Beste gauza asko ikusten ditut denok miresten ditugunak denbora pixka bat hartzen badugu. Jainkoak gauza hauek guztiak ugari ematen dizkigu, zure sinesmenak gorabehera. Fededunak, ateoak, agnostikoak, fedegabeak eta fedegabeak, guztiek goza ditzakete dohain on hauek. Jainkoak euria egiten du zuzen eta bidegabeen gainean. Opari on hauek pertsona guztiei ematen dizkie.\nPentsa jendeak dituen gaitasun harrigarrietan, izan teknologian, eraikuntzan, kiroletan, musikan, literaturan, arteetan - zerrenda amaigabea da. Jainkoak gizaki bakoitzari gaitasunak eman dizkio. Jatorri ezberdinetako jendea bedeinkatua izan da. Nondik datoz, bestela, gaitasun oiek ezpada Argiaren Aitagandik, dohain on guztien emaileak?\nBestalde, sufrimendu eta atsekabe asko dago munduan. Jendeak gorroto, zikoizkeria, errukigabekeria eta sufrimendu handia eragiten duten gauzetako zurrunbilo batera eraman dute. Munduari eta bere norabide politikoari begiratu besterik ez dago, zein larria den ikusteko. Onak eta txarrak ikusten ditugu munduan eta giza izaeran.\nZein dohain eder ematen dizkie Jainkoak mundu honetan onak eta txarrak topatzen dituzten fededunei? Hauek dira Jamesek jotzen dituenak, mota guztietako epaiketak jasaten dituztenean pozteko arrazoi berezitzat har dezaten animatzeko.\nLehenik eta behin, Jesusen hitza dago, Jainkoaren Seme bakarrean sinesten duena salbatuko dela. Zertatik salbatuta? Bekatuaren soldatatik, hau da, betiko heriotzatik salbatuko da. Era berean, tenpluan zutik zegoen zerga-biltzaileari buruz hitz egin zuen Jesusek bularra jo eta esan zion: «Jainkoa, erruki zaite bekataria!». Esaten dizuet, hau bere etxera justifikatuta jaitsi zen (Lk 18,1314).\nZoritxarrez, gure egintza okerrak direla eta, erruz betetako bizitzan zehar borrokatzen dugu. Jende asko bere errua justifikatzen saiatzen da, baina hala izaten jarraitzen du.\nArrazoi asko daude gure iraganeko hutsegiteek bakarrik uzten ez gaituztelako. Horregatik, batzuk psikologoengana joaten dira konponbide bila. Inongo giza aholkularitzak ezin du egin Jesusen odol isuriak ahalbidetzen duena. Jesusen bidez bakarrik ziur egon gaitezke barkatuak garela, gure iraganean eta orainean, baita gure etorkizunean ere. Kristogan bakarrik gara aske. Paulok esan zuenez, ez dago kondenarik Kristorengan daudenentzat (Erromatarrek 8,1).\nHorrez gain, ziurtasuna dugu berriro bekatu egiten badugu eta «gure bekatuak aitortzen baditugu, leial eta zuzena da, gure bekatuak barkatzen dituela eta injustizia guztietatik garbitzen gaituela» (1. Johannes 1,9).\nJesusek ere esan zuen Argiaren Aitak, dohain onen Emaleak, Espiritu Santuaren dohaina emango digula, gure giza gurasoek guregatik egin dezaketen baino askoz gehiago. Ziurtatu zien bere ikasleei joango zela, baina aitaren promesa Joelen bezala 3,1 profetizatu zen, Mendekoste egunean gertatutakoa beteko zen. Espiritu Santua haien gainera jaitsi zen eta ordutik kristau fededun guztiekin egon da.\nKristo jaso eta Espiritu Santua jaso badugu, orduan ez dugu beldurraren izpiritua jaso, botere, maitasun eta zuhurtziaren izpiritua baizik (2. Timotheo 1,7). Botere honek gaiztoaren erasoei aurre egiteko, haren aurka egiteko aukera ematen digu, beraz, ihes egiten digu.\nGalatiarrak 5,22-23 Espiritu Santuak gugan zer fruitu ematen duen deskribatzen du. Fruta honen bederatzi alderdi daude maitasunean hasi eta txertatuta. Jainkoak lehenik maitatu gintuenez, gai gara «gure Jainko Jauna bihotz osoz eta hurkoa geure burua bezala maitatzeko». Maitasuna hain da garrantzitsua Paul sartu dezan 1. Korintoarrei 13 haiei buruzko definizio bat idatzi zuen eta haien bidez zer izan gaitezkeen deskribatu zuen. Ondorioztatu du hiru gauza geratzen direla: fedea, itxaropena eta maitasuna, baina maitasuna da horietako handiena.\nBuru buru bat\nHonek Jainko biziaren seme-alaba bezala bizitzeko aukera ematen digu, salbazioaren, erredentzioaren eta betiko bizitzaren itxaropenarekin. Zailtasunak sortzen direnean nahastu egin gaitezke eta itxaropena ere gal dezakegu, baina Jaunarengan itxaroten badugu, berak eramango gaitu.\nHirurogeita hamar urte onetan kristau konprometitu gisa bizitza zoriontsu bat eraman ahal izan nuen ondoren, ados nago David erregearen hitzekin: "Zintzoak asko sufritu behar du, baina Jaunak laguntzen dio guzti honetatik" (3. Salmoa).4,20). Otoitz egiten ez nekien garaietan, isil-isilik itxaron behar izaten nuen, eta gero atzera begiratuta ikusi nuen ez nengoela bakarrik. Nahiz eta Jainkoaren existentzia zalantzan jarri nuen, pazientziaz itxaron zuen krisitik irteten laguntzeko eta gora begiratzeko bere aintzaren eta sorkuntzaren handitasuna ikusi ahal izateko. Halako egoeran Jobi galdetu zion: "Non zinen lurra sortu nuenean?" (Lana 38,4).\nJesusek ere esan zuen: «Bakea uzten dizut, bakea ematen dizut. [...] Ez izan beldurrik edo beldurrik» (Joan 14,27). Beharrik larrienean ulertzetik haratago doan bakea ematen digu.\nHorrez gain, oparirik goren gisa ematen digu betiko bizitza eta betirako berarekin egoteko itxaropen alaia, non sufrimendu eta oinaze gehiagorik izango ez den eta malko guztiak garbituko diren lekuan (Apokalipsia 2).1,4).\nSalbazioa, barkamena, bakea, itxaropena, maitasuna eta gogo arruntak dira fededunari agindutako dohain onetako batzuk. Oso benetakoa zara. Jesus haietako edozein baino are errealagoa da. Bera da gure salbazioa, gure barkamena, gure bakea, gure itxaropena, gure maitasuna eta gure sen ona - Aitarengandik datorren dohain onena eta perfektua.\nFededunak ez direnek, ateoek, agnostikoek edo sinesmen ezberdinekoek ere gozatu beharko lukete dohain on hauek. Jesukristoren heriotzaren eta berpizkundearen bidez salbamen-eskaintza onartuz eta Jainkoak Espiritu Santua emango diela fidatuz, bizi berri bat eta Jainkozko harreman jainkotiarra biziko dute, opari on guztien emailea den Hirukotearekin. Zuk daukazu aukera.\nEben D. Jacobsen eskutik


Interesak izozkailutik atera dira | Ekonomia | Berria\nBizimoduaren garestitzea. Interes tasen igoera\nInteresak izozkailutik atera dira\nSei urtez zerotik behera egon ondoren, Euriborra positiboa da berriro, EBZk asmoa baitu tasak igotzeko. Hipoteka eguneratu behar duten herritarrak jada hasi dira aurretik baino gehiago pagatzen\nEuropako Banku Zentralak izozkailuaren atea ireki du. Inflazio handiari aurre egiteko interes tasa ofizialak uste baino lehenago igoko dituela onartuta, zeropetik atera du herritarrei zuzenean eragiten dien interes nagusia, Euriborra. Sei urtez zero azpitik egon ondoren, positiboa da berriro apirilaren 12az geroztik, eta goranzko joeran darama azken astea. Berri ona da bankuentzat —kexu dira interes tasa apalen ondoren beren negozio arruntak ez duela etekin handirik ematen—, baina txarra maileguak ordaindu behar dituzten herritarrentzat eta enpresentzat, fakturak igoko baitzaizkie.\nAzken bi hilabeteetan hipoteka berrikusi dutenek jada antzeman dituzte lehen igoerak —Euriborra, negatiboan egon arren, gorantz zihoan jada—, baina nabarmenagoak izango dira aurrerantzean, Euriborra bizkorrago ari baita orain gora egiten. Bihar jakingo da ofizialki apirileko batezbestekoa zenbatekoa izan den, baina ia ziurtzat jo daiteke positiboa izango dela. Atzo %0,118ko kotizazioa izan zuen, eta, horri esker, hilabeteko batezbestekoa +%0,005era heldu da. Apirileko datua erabiliko da maiatzean berritu beharreko hipoteketan.\nDe Guindos efektua\nAzken egunotako igoera Luis de Guindos EBZko lehendakariordeari lepora dakioke, neurri batean. Joan den astean, Bloomberg-i emandako elkarrizketa batean, De Guindosek onartu zuen EBZk agian udan bertan iragarriko duela lehen tasa igoera, %0tik %0,25era, nahiz eta azpimarratu ezer ez dagoela erabakita, eta dena ekaineko datu makroekonomikoen menpe dagoela.\nBaina EBZko buruen komentarioak ez dira inoiz alferrikakoak, eta De Guindosen hitzetatik ondoriozta daiteke banku zentrala merkatuak prestatzen ari dela interes tasen igoerarako, ez ditzaten bat-bateko erreakzioak izan. Hala ulertu dute, De Guindosek hitz egin zuen egunean Euriborra %0,017tik %0,084ra igo baitzen. Urrun geratzen ari da abendukoa, inoizko txikiena, —%0,518ra jaitsi zen, EBZk iradoki ondoren interes tasak ez zirela handituko 2023ra arte gutxienez—.\nBaina Ukrainako gerrak areagotu egin du udatik zetorren prezioen igoera, erregai eskasia izateko beldurra zabaldu baitu. Apirileko bileran bertan onartu zuen Christine Lagardek inflazioaren goranzko arriskua asko handitu zela, energia %45 garestitu zelako.\nHorren ondorioz, interes tasen igoera atzeratzen ari ziren usoek —Lagarde barne— ezin diote jada aurre egin belatzen presioari. Zenbat igoko diren, hori beste kontu bat da; %0,5 diote zuhurrenek, baina merkatuak hasi dira %0,75 deskontatzen. Laboral Kutxa ez da ausartu kopururik ematera, baina aitortu du «igoera progresiboa eta biguna» espero duela, «datu historikoetara hurbiltzeko».\n«Ez da traumatikoa»\nBaina nolako garestitze erreala dakar horrek herritarrek pagatzen dituzten hipoteketan? «Zuhurtzia osoz, egoera oso ziurgabea delako», Laboral Kutxak uste du urte amaieran Euriborra %0,5era helduko dela, eta %1era 2023an. Eta adibide batekin azaldu du zer alde izango lukeen hipoteketan: 100.000 euro mailegatu dituena —hogei urtean itzultzeko— 449 euro ordaintzen ari da orain, eta 482,5 pagatuko lituzke Euriborra %0,5era iritsiko balitz; hau da, 33,5 euro gehiago hilean, eta 402 gehiago urtean. Euriborra %1era helduz gero, berriz, 506ra helduko litzateke kuota. Kopuru horiek handitu edo txikitu egingo dira oraingo kuota handiagoa edo txikiagoa bada.\nKutxabankek urrunago begiratu du: urtebete barru %1,5ean espero du Euriborra, eta %1,75ean 2024 amaieran. Historikoki «maila apalak» direla nabarmendu du, baina krisi bat dela eta bestea dela, badira hamar urte ez dela heltzen maila horretara —2012ko urtarrilean, %1,837—.\nEdonola ere, bezeroei ezarriko zaien igoera «ez da traumatikoa», Laboral Kutxaren arabera, eta hori bera uste du Kutxabankek ere: «Ez da itzelezkoa, kontuan hartu behar baita nondik datorren, sei urte daramatzagulako tasa negatiboetan». Oraingoz hilean euro batzuk gehiago izango dira, baina kontuan hartu behar da erregaia, elikagaiak eta oinarrizko beste zenbait produktu ere garestitu direla. Okerragoa izango da baldin eta, analista batzuek uste duten moduan, 2023 amaieran Euriborra %2,5era iristen bada. Hala bada, azken urtean 470 euro ordaindu dituen familia batek 750 inguru euro ordaindu lituzke hilean, eta 3.300 gehiago urtean.\nEuriborra berriro positiboan egoteak beste aldaketa bat ekar diezaioke maileguen merkatuari. Izan ere, azken urteetan finantza erakundeek tasa finkoetara jo dute, Euribor txikia izanda oso gutxi irabazten baitzuten tasa aldakorreko maileguekin. Horrela, Laboral Kutxak eta Kutxabankek iaz emandako hamar mailegutik zazpi izan ziren tasa finkokoak. Mondragon taldeko finantza erakundeak jarraitu egingo du aurten bere bezeroei halako maileguak eskaintzen, baina onartu du «poliki-poliki» halakoak gutxiago izango direla, Euriborra erreferentzia gisa duten tasa aldakorrekoen mesedetan. Historikoki, aldakorrekoak izan dira erabat nagusi Hego Euskal Herrian; Ipar Euskal Herrian, berriz, tasa finkokoak.\nAzken urteetan, Euriborra negatiboan egonda, bankuek asko jaitsi dituzte tasa finkoko maileguen interesak, baina azken asteetan gorantz egin dute horiek ere. «Euriborra negatiboa izatea ezohikoa den bezala, ez da normala tasa finkoa %1etik behera edo haren inguruan izatea», justifikatu du Laboral Kutxak. «Epe luzeko maileguen interesek baldintzatzen dituzte tasa finkoak, eta horiek ere gora egin dute, uste baita tasa oso txikien epea amaitzen ari dela eta egoera normal batera itzultzen ari garela. Baina tasa finkokoetan eskaintzen ditugun irabazi tarteak duela hilabete batzuetakoak dira; beraz, ezin dugu esan baldintzak gogortu direnik». Kutxabankek, berriz, tasa aldakorrekoak merkatu egin ditu azken egunotan.\nBerankortasunarekin arazorik ez dute espero Kutxabankek eta Laboral Kutxak, eta biek arrazoi bera eman dute: Hego Euskal Herrian hipoteka ez ordaintzeko arrazoi nagusia lanik gabe geratzea da, eta oraingoz ez da espero langabezia handitzea.\nEBZ, uztailean; Fed, datorren astean berriro


HeliNET proiektuaren aurkezpena Pirinioetako Lan Elkarteko laneko bilera batean – Helinet\nHeliNET proiektuaren aurkezpena Pirinioetako Lan Elkarteko laneko bilera batean\nPosted on 2020 October 19, Monday by admin\nOsakidetzako larrialdiek, Nafarroako Babes Zibilak, Nasuvinsak eta Côte Basque-Samu64A Ospitale Guneak parte hartzen duten HeliNET proiektuak, proiektuan garatutako ekintzak eta tresnak aurkeztu ditu urriaren 9an egindako Pirinioetako Lan Elkartearen (CTP) bileran. Ekintza eta tresna horiek interesgarriak izan daitezke osasun arloko Pirinioetako estrategiarako.\nEra telematikoan egindako jardunaldian, Isabel Anautek (Nafarroako Gobernuko Babes Zibileko Zerbitzua) eta Carlos Chocarrok (Navarra de Suelos y Viviendas-Nasuvinsa) hartu dute parte. Proiektuaren egungo egoera ezagutzeko ibilbidea egin dute. Proiektua, mugaz gaindiko lankidetza-sarea sortzeko eta antolatzeko egin zen, larrialdi, erreskate eta hondamendi egoeretan arriskuak eta laguntza misioak elkarrekin kudeatzeko, helikopteroen erabilera indartuz. Isabel Anautek hiru lurraldeetako heliazaleren/heliportuen behin betiko kokalekuak aurkeztu ditu.\nLan-bileran, halaber, Euskadin, Nafarroan eta Nouvelle Aquitainen dauden baliabideak erakusten dituzten hainbat web-tresna aurkeztu dira. Aplikazio horiek aukera ematen diete Osakidetzari, Nafarroako Babes Zibilari, Nasuvinsari eta Côte Basque-Samu64A Ospitaleari partekatu duten informazioa ikusteko, gainerakoen baliabideak, ezaugarriak, kokapena eta, etorkizunean, eskuragarritasuna kontsultatu ahal izateko.\nCTP Espainia-Frantzia-Andorra Interreg V-A programaren (POCTEFA 2014-2020) kudeaketa-agintaritza da.\nProiektuaren %65 Lurralde Garapenerako Funts Europarrak (FEDER) finantzatzen du, Interreg V-A Espainia-Frantzia-Andorra (POCTEFA 2014-2020) Programaren bitartez. POCTEFAren helburua Espainia-Frantzia-Andorra muga inguruko ekonomia eta gizarte arloko integrazioa indartzea da. Programa horren laguntza ekonomia, gizarte eta ingurumen alorretako mugaz gaindiko jardueren garapenean zentratzen da, lurralde garapen jasangarriaren aldeko estrategia bateratuen bitartez.\nZazpi heli-azalera eraikitzeko lizitazioa Nafarroako Foru Komunitatean\nAkitania Berriko heli-azaleretarako ekipo elektrikoen lizitazioa


Ia seguru hemen ezetz - Zientzia Kaiera\n—Itzuli egingo diogu, —esan du Aritzek.\n—Itzuli? Ez dakizu eta norena den, —erantzun dio Beñatek.\n—Saiatuko naiz. Etxera heltzean telefono-zerrenda hartu, zenbaki bat aukeratu eta deitzen hasiko naiz, ea jabearena den.\n—Zer diozu? Burutik eginda zaude! Ehun mila zenbakiren artean, zenbatgarrenean espero duzu asmatzea?\n—Hara bestea! Ehun mila zenbaki ditu loteriak ere eta ez didazu bada oraintsu esan karteran duzun horri tokatuko zaiola sari nagusia. Gauza bera da, ezta?\n—Ez horixe! Telefonoarekin ez dago asmatzerik, baina loteria beti tokatzen zaio norbaiti, zergatik ez niri?\nAsko izango dira Beñatekin ados egon eta loteria tokatzeko esperantzaz bizi direnak, Gabon inguruko egun hauetan, batez ere. Psikologiak azalduko du, ez matematikak, zergatik den ideia zoro bat guardasolaren jabea telefonoz bilatzea eta ez loteriaren sari nagusiaren esperantzan bizitzea.\nIrudia: Gabonetako loteriaren dezimo bat.\nEuropako aristokraten saloietan jokoa eta apustua ohikoak omen ziren. Joko berriak asmatu eta adituengana jo behar izaten zuten, apustu mota bakoitzaren probabilitatea kalkula ziezaien. Horren arabera ordaindu behar baitziren apustuak jokoa garbia izan zedin. Eta horrela, zorizko jokoei lotuta, sortu zen matematikan probabilitatearen teoria delako hori, gaur egun hainbat egoera aztertzeko baliagarria suertatu dena. Laplace matematikari handiak, bere 1812ko probabilitateei buruzko liburuan, hau zioen: “probabilitatea kalkulu bihurtutako sen ona da, ez besterik”.\nLoteriaren kasua da probabilitatearen ikuspegitik aztertzeko errazena. Oinarrizko gertaerak probabilitate berekoak badira, gertaera konplexu baten probabilitatea “aldeko kasuen kopurua zati kasu guztien kopurua” erregela aplikatuz lortzen da. Eta loterian, hasierako hipotesia betetzen da: 100 000 zenbaki daude eta guztiek dute irteteko probabilitate bera: 1/100 000, alegia. Sari nagusia bakarra denez, horixe da zure zenbaki kutunarekin bat etortzeko duen probabilitatea, beraz. Eta N zenbaki desberdin erosi badituzu, N/100 000 da zure probabilitatea. Ez egin hortik urrunagoko ametsik…\nErosiko zenuke joan den urtean sari nagusia lortu zuen zenbaki bera? Ez, noski, hori ez baita berriro errepikatuko. Ados, ia seguru ez dela errepikatuko, baina hor konparatzen ari zaren gertaerak oso desberdinak dira: joan den urteko zenbakia ateratzea (aldeko kasu bat) eta ez ateratzea (aldeko 99 999 kasu). Horrek, ordea, ez dio ematen beste 99 999 zenbaki horietako bakar bati, zuk erosi duzun horri, joan den urtean atera zenarekiko abantailarik batere. Esperantza bera duzu —izan beharko zenuke— hura erosita edo beste edozein erosita. (Esperantza matematikako termino ere bada, baina hemen zentzu arruntean erabiltzen ari naiz.)\nMadrilen bizi nintzenean, batzuek esaten zidaten handik ekarri behar nuela loteria, han beti suertatzen zelako sari nagusiren bat. Bai, noski, errazago Madrilen Arrigorriagan baino, ez Madrileko zenbaki bakar batek Arrigorriagako beste batek baino aukera gehiago dituelako, “Madrilen tokatzea” gertaerak “Arrigorriagan tokatzea” gertaerak baino askoz aldeko kasu gehiago dituelako.\nHorrela, aldeko eta kontrako kasuak ondo zenbatuta, berehala desegiten dira loteriaren inguruko uste oker horiek. Zerk eramaten du orduan hainbat jende loterian sari handi bat lortzeko neurri gabeko esperantza izatera? Zeren “eta hemen egokitzen bada?” kanpaina ezagun eta arrakastatsuari norbaitek “ia seguru hemen ez dela egokitzen” kanpainarekin aurre egin nahi izango balio ere, nago arrazoiaren gainetik zortedun izateko gogoa gailenduko zela.\nForges marrazkilariaren biñeta. (© Antonio Fraguas, Forges)\nForges marrazkilariaren biñeta: El País, 2008ko abenduaren 23a. (© Antonio Fraguas, Forges)\n“Badatoz berriro loteria erostearen aurkako hauek beren betiko lelo zientifiko aspergarriekin”, esango du norbaitek. Lasai, nik ez dizut esango loteriarik ez erosteko. Matematikak ez du hori aholkatzen, nire iritziz. Zeuk neurtu beharko zenuke zenbateko inbertsioa egin dezakezun oso probabilitate txikiko gertaera baten alde, jakinik zortea zure alde badago irabazi handiak izango dituzula. Matematikak inbertsio horren arriskua neurtzeko balioko dizu, horraino bere lana. Eta esango dizu, gehiegizko ilusioa datorkizunean, pentsatzeko guardasolaren jabea telefono-dei gutxi batzuekin aurkitzea bezain zoroa dela loterian aberasteko ilusio hori. Azken batean, gero eta diru gehiago gastatu loterian, aukera handiagoa duzu… diru gehiago galtzeko.\nArgitalpen-data: 2014/12/23 · Atala: Dibulgazioa, Kolaborazioak\nJavier Duoandikoetxea Berriro gertatu zait. Telefono bat markatu dut eta beste aldeko ahotsak berehala salatu du zerbait oker egin dudala […]\nJosu Lopez-Gazpio Zenbakiek gobernatzen gaituzte. Estatistika hitzaren beraren etimologiak zenbakien garrantziaz ohartarazten du: gobernuak —alegia, estatuak— indartzeko zenbakiak erabiltzen zituen […]\nAsteon zientzia begi-bistan #39 | Dibulgazioa | Zientzia Kaiera\n28 abendua, 2014\n[…] Ez dugu zorterik izan Espainiako Gabonetako loteriaren sariekin. Hori zioen Berria egunkariak asteon. Lehenengo saria hemendik urrun egokitu da, eta gainerako sariek utzitakoa, 11 milioi euro inguru, ez da jokatutako 170 milioi eurotara hurbiltzen. Hala ere esperantza ez da […]


Nola erreklamatu ikastetxeko jantokiko eta eskolaz kanpoko jardueretako Beza | Consumer\nNola erreklamatu ikastetxeko jantokiko eta eskolaz kanpoko jardueretako Beza\nKargak oraindik ere aplikatzen jarraitzen badu ere, Ogasunak ikusi du eskolaz kanpoko jardueren eta jantokiko zerbitzuen tributazioa murriztuko duela\n2012ko azaroaz geroztik,% 21eko Beza ezarri zen jantokiko zerbitzuetan eta ikastetxeetako eskolaz kanpoko jardueretan sei urteko edo gehiagoko ikasleentzat eta% 10ekoa adin horretako adingabeentzat. Nahiz eta ikasturtea amaitzear dagoen, Espainiako etxe askoren egoera korapilatsua dela eta, familia bat baino gehiagok proposatu du erreklamazio bat aurkeztea, hain zuzen ere, zergapekotzat eta bidegabetzat jotzen dituzten kontzeptuengatik; izan ere, Europar Batasuneko legediak ez du salbuesten eskolaz kanpoko orduetan (ikastetxeetako jantokietan, adibidez) haur-zaintzarako zerbitzuak ordaintzea. Horrela, artikulu honetan zehazten da ikastetxeetan eskolaz kanpoko jarduerengatik kobratzen den Beza zein organismoren aurrean erreklamatu behar den. Izan ere, nahiz eta Ogasunak karga fiskala karga fiskala jaisteko prest dagoela ziurtatu, hori aplikatzen jarraitzen du.\nGizarte-bazterkeriaren aurka borrokatzeko dekretu baten bidez, baliabide gutxiko hiru jatordu (gosaria, hamaiketakoa eta askaria) eskainiko dizkiete Andaluziako ikastetxeek baliabide gutxiko familietatik datozen ikasleei, ikasturtea amaitu eta gero ere.\nGobernuaren eta eskolatik kanpoko jardueren Beza igotzeko Gobernuak hartutako erabakia Ebko legeriaren kontrakoa da\nIzan ere, Espainiako etxe askok bizi duten egoera ekonomiko finaren ondorio ikusgarrienetako bat haurren elikadura-dieta hondatzea da, bai eta jarduera eta eskolaz kanpoko jarduera ugari (kirolak, musika, informatika, hizkuntzak, goizeko harrera, etab.) ezabatzea ere. ikastetxeetan banatzen direnak.\nHorri dagokionez, 2012ko azaroaz geroztik, Ogasun eta Herri Administrazio Ministerioaren mendeko Zergen Zuzendaritza Nagusiak ezarri zuen Espainiako ikastetxeetako jangela-zerbitzuak eta eskolaz kanpoko jarduerak %21eko BEZarekin fakturatuko zirela sei urte edo gehiagoko ikasleentzat, eta %10arekin, adin horretako adingabeentzat.\nEskolaz kanpoko haurren zaintza zerbitzuen Beza salbuetsita\nEurodiputatuek diote Espainiak hartutako erabakia Ebko legeriaren aurkakoa dela, Europako zuzentarauekin eta Balio Erantsiaren gaineko Zergari buruzko abenduaren 28ko 37/1992 Legearekin kontraesanean dagoelako. Gainera, neurri horrek zerga-zama gogorra eragiten die krisi garai hauetan familiei, eta kalte egiten die haur eta gazteen heziketarekin lotutako zerbitzuak ematen diharduten gizarte-erakundeen lanari.\nBeza aplikatzeagatik erreklamazioa aurkezteko modua ikastetxeetara, guraso-elkarteetara, Europako Batzordera edo auzibidera joatea da\nEbren legediak aukera ematen du eskolaz kanpoko orduetan (adibidez, eskoletako jantokietan) haur-zaintzarako zerbitzuak ordaintzeko. Debekatuta dagoela adierazten ez duen arren, Europako Batzordeak azalpenak eskatuko dizkio Espainiari zergatik fakturatzen duen. Datozen asteetan, gure herrialdeko agintariekin harremanetan jarriko gara karga honen aplikazioari buruzko informazioa eskatzeko.\nEbko Justizia Auzitegiaren jurisprudentziak onartzen du haurrak zaintzeko zerbitzuak (eskolaurreko eta eskolako adinean dauden haurren zaintza eskola-ordutegitik kanpo) gizarte-laguntzaren eremuan sartzen direla, haurren eta gazteen babesaz gain, eta, beraz, BEZetik salbuetsitzat jo ahal izango direla.\nHorrela, Europako Kontseiluaren 2006ko azaroaren 28ko 2006/112/EE Direktibaren 132. artikuluak, “BEZ Arteztarau” ezagunak (indarrean dago gaur egun), honako hau ezartzen du interes orokorreko jarduera jakin batzuei aplikagarri zaizkien salbuespenen artean:\nHaurren eta gazteen babesarekin zerikusia duten zerbitzu-emateak eta ondasun emateak, Zuzenbide publikoko entitateek edo dagokion estatu kideak izaera soziala aitortzen dien beste organismo batzuek egiten dituztenean.\nHaurren eta gazteen hezkuntza, eskola- edo unibertsitate-irakaskuntza, prestakuntza edo birziklatze profesionala, eta jarduera horiekin lotutako zerbitzu-emateak eta ondasun-emateak, baldin eta jarduera horiek Zuzenbide publikoko entitateek edo dagokion estatu kideak helburu konparagarriak dituztela onartzen badu.\nNoiz ordaindu behar den Beza\nBestalde, Espainiako Ogasun Ministerioak, Bezaren gaineko Europako araudia zorrotz aplikatzen ari dela ziurtatu badu ere, onartu du prest dagoela hura aldatzeko, karga fiskala jaisteko. Hala ere, gaur egun indarrean dagoen araudia honako hau da:\nEskola-jantokiek eta monitoreekin begiraleek ez dute BEZ ordaintzen ikastetxea bera denean zerbitzuak baliabide propioekin ematen dituena. (Balio Erantsiaren gaineko Zergari buruzko abenduaren 28ko 37/1992 Legearen 20.1 artikulua).\nJantoki zerbitzua gizarte izaerako erakunde batek ematen badu, BEZetik salbuetsita egongo da 6 urtetik beherako haurrak zaintzen dituen bitartean. Aldiz, 6 urtetik gorakoak badira,% 21eko tasa orokorra izango dute.\nJanariak egiteko eta hornitzeko zerbitzua merkataritza-sozietate batek ematen duenean, %10eko tasa murriztua aplikatzen zaie 6 urtetik beherako haurrei, eta %21eko tasa orokorra adin horretako nagusientzat.\nBEZari nola erreklamatu eskolaz kanpoko jardueretan\nEskola jantokiko zerbitzuan eta eskolaz kanpoko beste jarduera batzuetan Bezaren %21 aplikatuz, Ogasun Ministerioak, hezkuntza sektoreko patronalek eta Guraso Elkarteek (Ikasleen Gurasoen Elkarteak) iragarri dutenez, kasu horretan Europako Batzordeari eramango diote kasua.\nGurasoek kuotak igotzearen beldur dira, baina dagoeneko hasi dira sortzen, ikastetxeak bere jantokiko zerbitzuak eta eskolaz kanpoko gainerako jarduerak emateko baliabide propioak baditu ere, ezin du Beza kargatu.\nBeza jasanarazi bazaie, ikastetxera eta ikasleen guraso-elkarteetara joatea komeni da, egoeraren berri emateko eta zerga itzultzeko.\nGuraso Elkarte batzuk ikastetxeetako faktura laster igo izanaren berri eman dute. Horregatik, gainerako kasuetarako, komeni da Autonomia Erkidegoko Zerga Agentziara agertzea, kasua zehazteko eta Bezaren itzulketa lortzeko.\nAurreko eginbideak aurrera ateratzen ez badira, onena da, gurasoen elkarteek berek edo banaka, instrukzioko epaitegietara jotzea auzibidetik zor den dirua erreklamatzeko.\nKontuan izan behar da Europako Batzordeak edo beste herrialde kide batek jar dezakeela errekurtsoa ez-betetzeagatiko errekurtso bat, Batasuneko Zuzenbidetik eratorritako betebeharretara huts egin duen estatu kide baten aurkakoa. Ebko Justizia Auzitegiak adierazten badu bete ez dela, Estatuak epaian xedatutakoari egokitu behar dio, ahalik eta lasterren.\nDatozen asteetan, Europako Batzordeak karga horren aplikazioari buruzko informazioa eskatuko die Espainiako agintariei\nEuropako Batzordeak uste badu estatu kide batek ez duela epaia bete, beste errekurtso bat jar dezake diru-zehapen bat ezar diezaioten eskatzeko. Hala ere, Batzordeari zuzentarau baten transposizioa egiteko hartutako neurriak jakinarazi ez bazaizkio, Justizia Auzitegiak, Batzordeak proposatuta, zigorrak ezarri ahal izango ditu lehen epaian.\nerreklamatu eskola-jantoki eskubideak Europa hacienda-eu IVA-eu